text: Օստին (անգլ.՝ Austin), քաղաք ԱՄՆ-ի հարավարեւելյան մասում, Տեխաս նահանգում։ Օստինը Տեխասի նահանգակենտրոնն է։ Տեխասի տարածքում այն իր բնակչությամբ երրորդն է, իսկ ԱՄՆ-ում 14-րդը (790 390 մարդ 2010 թ տվյալներով[1])։ Քաղաքը հիմնադրվել է 1839 թ-ին։ Քաղաքը անվանված է ի պատիվ Ստիվեն Օստինի։ Օսթինը Ամերիկայի Միացյալ Նահանգների 2֊րդ ամենամեծ նահանգի մայրաքաղաքն է՝ Արիզոնա նահանգի Ֆենիքս (անգլ.՝ Phoenix) մայրաքաղաքից հետո։ 2013 թվականի հուլիսի 1֊ի դրությամբ Օսթինում բնակության թիվը հասավ 1 883 051֊ի։ Քաղաքը Օսթին Ռաունդ Ռոք մայրաքաղաքային շրջանի մշակութային եւ տնտեսական կենտրոնն է, որն աչքի էր ընկնում իր բնակչության թվով (ինչպես 2013 թվականի հուլիսի 1֊ին)։ 1830֊ականներին կենտրոնական Օսթինում՝ Կոլորադո գետի երկայնքով սկսեցին հաստատվել նորաբնակները։ Տեխասի հանրապետության փոխնախագահ Միրաբու Բ. Լամարի տարածաշրջան այցից հետոո բիզոնի֊որս արշավի ընթացքում 1837 ֊1838 թվականներին նա առաջարկեց, որ հանրապետության մայրաքաղաքը տեղակայվի Հյուստոնում վերատեղակայվելով ՝ Կոլորադո գետի հյուսիսային ափին՝ ներկայիս Կոնգրես Ավենյու Բրիջի մոտ։ 1839 թվականին տարածքը պաշտոնապես ընտրվեց որպես հանրապետության նոր մայրաքաղաք (հանրապետության յոթերորդ եւ վերջնականն բնակավայր) եւ գրանցվեց (Վատեռլո անգլ.՝ Waterloo )անվամբ։ Կարճ ժամանակ անց անունը փոխարինվեց Օսթինի՝ ի պատիվ հանրապետության առաջին պետքարտուղարի եւ «Տեխասի հայր» Ստեֆան Ֆ. Օսթինի (անգլ.՝ Stephen F. Austin)։


source: fineweb

text: Կարեն Շահնազարովն արժանացել է Փարիզում անցկացվող «Վեսնա» ռուսական կինոյի փառատոնի գլխավոր մրցանակին 12:05 25 Մարտի 2009 Փարիզում անցկացվող «Վեսնա» ռուսական կինոյի երրորդ փառատոնի կազմակերպիչները համաշխարհային կինոմատոգրաֆում կատարած ներդրման համար մրցանակը շնորհել են Կարեն Շահնազարովին, ով այս տարի հրաժարվել էր մասնակցել մրցութային ծրագրին, հաղորդում է «ՌԻԱ Նովոստիի» թղթակիցը։ «Վեսնա» փառատոնը երրորդ տարին անընդմեջ անց է կացվել Ելիսեյան դաշտերի մերձակայքում գտնվող «Լինքոլն» կինոթատրոնում։ Մեկ շաբաթվա ընթացքում հանդիսատեսը դիտել է ավելի քան 30 ռուսական ֆիլմ, այդ թվում նաեւ Կարեն Շահնազարյանի «Անհետացած կայսրություն», Նիկիտա Միխալկովի «12» եւ Միխայիլ Կալատոզիշվիլու «Վայրի դաշտ» ֆիլմերը։ Փառատոնը հատուկ ծրագիր էր պատրաստել դյագիլեւյան «Բալետային սեզոնների» 100-ամյակի կապակցությամբ, որոնք Փարիզում հայտնի դարձրեցին ռուսական արվեստը։ Կազմակերպիչները Փարիզում առաջին անգամ ներկայացրել են նաեւ Կարեն Շահնազարովի ֆիլմերի ընտրաշարը։ Սակայն այս տարի կինոթատրոնի ղեկավարության պահանջով փառատոնի կանոնները փոխվել էին. ժյուրին չէր ընտրում հաղթողին թեկնածուների թվից։ Շահնազարովն արժանացել է մրցանակի ոչ թե «Անհետացած կայսրություն» ֆիլմի համար, այլ ռուսական եւ համաշխարհային կինեմատոգրաֆում կատարած ներդրման համար, իսկ «Վայրի դաշտ» ֆիլմի կոմպոզիտոր Ալեքսեյ Այգին դիպլոմի է արժանացել կինեմատոգրաֆում կատարած գեղարվեստական ներդրման համար։ Բացի այդ, փառատոնի նախագահ, Les films d'Audace ընկերության ղեկավար, պրոդյուսեր եւ ռեժիսոր Միրեյ Անտուանի խոսքերով, փառատոնի հանրաճանաչությունը տուժում է նոր ֆիլմերի ոչ մեծ քանակության պատճառով։ Փառատոնին անհրաժեշտ են ֆիլմեր ֆրանսերեն ենթագրերով, որոնք Փարիզում գտնելն այդքան էլ հեշտ չէ։ Մասնավորապես, ֆրանսիական Kinovista կինովարձույթ-ընկերությունը փառատոնին էր տրամադրել Միխալկովի «12» ֆիլմի օրինակը անգլերեն, այլ ոչ թե ֆրանսերեն ենթագրով։ «Հյուրերի թիվն այնքան էր, որքան նախորդ տարի։ Կցանկանայի, որ նրանց թիվն ավելի շատ լիներ, սակայն դրա համար անհրաժեշտ է Ռուսաստանի մշակույթի նախարարության աջակցությունը, անհրաժեշտ է, որպեսզի մեզ տրամադրեն նոր ֆիլմերի օրինակներ ֆրանսերեն ենթագրերով», - ասել է Անտուանը «ՌԻԱ Նովոստիին» տված հարցազրույցի ժամանակ։ Նա նշել է, որ «Վեսնայի» հաջողության վրա ազդել են նաեւ տնտեսական ճգնաժամն ու ազգային գործադուլը, որը փառատոնի երկրորդ օրը խանգարել է շատերին հասնել կինոթատրոն։ Փառատոնը հետաքրքրություն է առաջացնում մեծամասամբ ռուս հանդիսատեսի շրջանում, սակայն, Անտուանի խոսքերով, այցելում են «ռուսալեզու շատ ուսանողներ, այսինքն ֆրանսիացիներ, ովքեր ռուսերեն են ուսումնասիրում»։ «Կան այնպիսի այցելուներ, ովքեր գալիս են Փարիզ՝ ռուսական ֆիլմեր դիտելու, քանի որ դրանք չեն ցուցադրվում, օրինակ, Ռուանում», - ասել է նա։ Այնուամենայնիվ տնօրենը նախապատվությունը տալիս է ռուս հանդիսատեսին։ «Ֆրանսիացի հանդիսատեսը երբեմն տաղտկալի է, նրանք միշտ մռթմռթում են, միշտ որեւէ բան նրանց դուր չի գալիս։ Այն դեպքում, երբ ռուս հանդիսատեսը շատ լավն է», - ասել է Անտուանը։-0-


text: Տիեզերական հետազոտությունների եվրոպական գործակալության Expo Mars անվանումը կրող տիեզերանավը, որի թռիչքն իրականացվեց Բայկոնուրից ռուսական «Պրոտոն» անվանումը կրող հրթիռի միջոցով, փորձելու է պարզել Մարսի վրա մեթան գազի առաջացման աղբյուրը։ Այսինքն, պիտի պարզեն՝ կարմիր մոլորակի մթնոլորտում մեթան գազն առաջացել է երկրաբանական գործընթացների՞, թե՞ մանրէների առկայության արդյունքում։ Կարմիր մոլորակը հատկապես Ռուսաստանի համար լի է եղել անհաջողություններով։ Դեպի Արեգակից հեռավորությամբ չորրորդ մոլորակը Ռուսաստանի կողմից ուղարկված 19 առաքելությունների մեծ մասն ավարտվել է անհաջողությամբ՝ մի մասին չի հաջողվել թռչել, մի մասին չի հաջողվել դուրս գալ Երկրի ուղեծրից, մի մասն էլ՝ այրվել է Մարսի մթնոլորտում կամ շրջանցել այս մոլորակը։ Ու եթե այս դեպքում Expo Mars-ին հաջողվի դուրս գալ Երկրի ուղեծրից, 7 ամիս անց այն կհասնի Մարս։ Ժամանումից երեք օր անց՝ հոկտեմբերի 19-ին արբանյակը մոլորակի վրա կիջեցնի «Շիապարելլի» անվանումով մի խցիկ։ Այս ընթացքում, երբ Expo Mars-ը 400 կիլոմետր բարձրությունից կկատարի պտույտներ Մարսի ուղեծրում, ինքնագնաց սարքը կուսումնասիրի ընդերքը։ Գլխավոր առարկան մեթան գազն է. արդյո՞ք այն առաջացել է մոլորակի ընդերքում հայտնաբերված ջրի ու ժայռաբեկորներում առկա հանքանյութերի շփումից, թե՞ ունի կենսաբանական ծագում։ Եվ եթե ամեն ինչ լավ ընթանա, ապա 2018-ից մինչեւ 2020 թվականն ընկած ժամանակահատվածում Մարս կուղարկվի մի ինքնագնաց սարք, որը կսկսի մոլորակի մակերեւույթի հորատումներ։ Երկրագնդի մթնոլորտում մեթան գազի առաջացման հիմնական աղբյուրը մանրէներն են, օրինակ՝ որոճող կենդանիների ստամոքսից։ Մարսի վրա կովեր չկան, սակայն գուցե կան պարզագույն օրգանիզմներ մեր հարեւան մոլորակում։ Ու եթե պարզվի, որ կան, կնշանակի, որ մենք տիեզերքում միայնակ չենք, որ կյանք տիեզերքում կարող է առաջանալ ամենուր, ուր կան դրա համար պայմաններ։ Ի դեպ, ինքնագնաց սարքը, որը Մարս կուղարկվի ոչ ուշ քան 2020 թվականը, վայրէջքի վայր կընտրի երեք տեղանքներ, որոնցից մեկը հին արամեացիների պատվին կրում է «Արամի բարձունք» անվանումը։


text: Վերջին մեկ ամսվա ընթացքում արդեն երրորդ անգամ երկրի նախագահ Բաշար ալ-Ասադի ռեժիմի դեմ պայքարող ընդդիմադիրները հարձակվում են հայեր տեղափոխող ավտոբուսի վրա, առեւանգում ուղեւորներին։ Վերջին դեպքը տեղի է ունեցել անցած շաբաթ օրը՝ օգոստոսի 10-ին: Հալեպից Երեւան ուղեւորվող միկրոավտոբուսի չորս ուղեւորները, այդ թվում վարորդը, առեւանգվել են։ Զինյալները գերեվարել են միայն տղամարդկանց: Առեւանգված ուղեւորներից մեկի կնոջն ու աղջկան ազատ են արձակել՝ նրանց հետ ուղարկելով Հալեպ։ Առեւանգված 4 հայ երիտասարդների գտնվելու վայրն անհայտ է, «Ազատություն» ռադիոկայանին փոխանցեց Հայոց առաջնորդարանի Բերիո թեմի բանբեր Ժիրայր Ռեիսյանը, մտահոգություն հայտնելով, որ չնայած իրենք հատկապես վերջին շրջանում զգուշացնում են հայկական համայնքին դուրս չգալ Հալեպից, սիրիահայերը շարունակում են իրենց կյանքը վտանգելով լքել հայաշատ քաղաքն ու ենթարկվել ընդդիմադիրների հարձակումներին։ Վերջին մեկ ամսվա ընթացքում Սիրիայի զինյալների կողմից 11 հայ է առեւանգվել։ Բոլորն էլ ուղեւորվում էին Երեւան, եւ դեռ չհասած թուրք-սիրիական սահման՝ զինյալները հարկադրաբար իջեցրել են ավտոբուսից ու տարել անհայտ ուղղությամբ։ Առեւանգվածներից երկուսն ազատ են արձակվել փրկագնի շնորհիվ։ «Վերջին ամիսներին ընդդիմադիրների կողմից Հալեպի շրջափակումից հետո վտանգն ավելի է մեծացել»,- ասում Ռեիսյանը՝ նշելով, որ սա ամենեւին չի նշանակում, թե հայկական համայնքը հատուկ թիրախ է ընտրվում։ Սիրիայի կառավարության ու այդ երկրի նախագահ Բաշար ալ-Ասադի հրաժարականը պահանջող ընդդիմադիրների զորքերի միջեւ ավելի քան երկու տարի շարունակվող հակամարտության ողջ ընթացքում Բերիո թեմը հայտարարել է, որ պատերազմական գործողությունների ընթացքում հայերի շրջանում զոհերը պատահականության արդյունք են: Բեյրութում հրապարակվող «Ազդակ» շաբաթաթերթի խմբագրապետ Շահան Քանդահարյանն «Ազատություն» ռադիոկայանի հետ հեռախոսազրույցում եւս նշում է, որ վերջին դեպքերը հայերի նկատմամբ թիրախավորված հարձակման մասին չեն վկայում: «Հայերը թիրախավորված չեն իբրեւ էթնիկ խումբ, բայց ընդհանրապես տուժում են, ինչպես պատերազմից տուժում են բոլորը», - մեկնաբանում է նա: Սիրիական հակամարտության պատճառով հայկական համայնքը ավելի քան 5 տասնյակ զոհ է ունեցել։ Անցած տարվա հոկտեմբերից մինչեւ օրս գերեվարված են 4 հայեր, որոնց վերաբերյալ հայկական համայնքը լուր չունի։ Անցած ամսվա դեպքերից հետո, ընդհանուր առմամբ սիրիական հակամարտության պատճառով գերեվարված հայերի թիվը հասնում է 13-ի։


text: azatutyun.am — Ի աջակցություն Երեւանի ցուցարարների, երեկ տասնյակ գյումրեցիներ երթով անցել են Գյումրիի կենտրոնական փողոցներով՝ իշխանություններին ցույց տալով «դեղին քարտ»։ Երթի մասնակիցներն այս կերպ, մասնավորապես, պահանջում էին դադարեցնել անօրինական ձերբակալությունները։ «Այս ակցիան ընդամենը տրամաբանական շարունակությունն է դեռեւս մի քանի օր առաջ Գյումրու մտահոգ մի շարք քաղաքացիների կողմից իշխանություններին ներկայացված պահանջների։ Մենք տասը կետից բաղկացած պահանջ էինք ներկայացրել, այդ թվում՝ ապօրինի ձերբակալությունները դադարեցնել, առանց արյունահեղության հարցը լուծելու եղանակներ գտնել, ու նմանատիպ պահանջներ։ Ու դեղին քարտի իմաստն այն էր, որ ցույց է տրվում դեղին քարտ իշխանություններին», — «Ազատության» հետ զրույցում ասաց ցուցարարներից մեկը։


text: Հոլանդացուն, ում պատճառով Վոլգոգրադում հարկադիր վայրէջք էր կատարել Երեւանից մեկնող ինքնաթիռը, տուգանել են 17:55 11 Փետրվարի 2015 ԵՐԵՎԱՆ, 11 փետրվարի. /Նովոստի–Արմենիա/. Իրավապահները մի քանի հազար ռուբլով տուգանել են Նիդեռլանդների քաղաքացուն, ում պատճառով Երեւան–Մոսկվա չվերթի ինքնաթիռը ստիպված է եղել վայրէջք կատարել Վոլգոգրադում, «ՌԻԱ Նովոստիին» հայտնել է մարզի իրավապահ մարմինների աղբյուրը։ Երեւան–Մոսկվա SU 1863 չվերթի ինքնաթիռը 130 ուղեւորներով հարկադիր վայրէջք էր կատարել Վոլգոգրադում Նիդեռլանդների քաղաքացու ոչ ադեկվատ պահվածքի պատճառով։ Նա դուրս է բերվել չվերթից, իսկ մյուս ուղեւորների համար չվերթը շարունակվել է։ Տղամարդը հոսպիտալացումից հրաժարվել է։ «Ներկայում այդ քաղաքացու նկատմամբ հարուցվել է վարչական վարույթ «քաղաքացիների վարքի կանոնների խախտում երկաթուղային, օդային կամ ջրային տրանսպորտում» հոդվածով»,– ասել է գործակալության զրուցակիցը` չնշելով տուգանքի հստակ թիվը։ «Օդանավում գտնվող անձանց` օդանավի հրամանատարի օրինական հրահանգների չկատարումը» հոդվածը նախատեսում է 2-5 հազար ռուբլու տուգանք կամ վարչական կալանք մինչեւ 15 օր։ Գործակալության զրուցակցի տեղեկացմամբ` հոլանդացին չունի ռուսական մուտքի արտոնագիր, այդ պատճառով գտնվում է տարանցիկ գոտում, եւ առաջիկա մի քանի ժամերի ընթացքում ինքնաթիռով նրան կուղարկեն Մոսկվա, այնուհետեւ` Ամստերդամ։ -0-


text: Վենետիկի հանձնաժողովը Ռուսաստանին հորդորել է փոխել օրենքը, որը Սահմանադրական դատարանին ընձեռում է միջազգային դատարանների վճիռների կատարումը որոշակի հանգամանքներում անհնարին ճանաչելու իրավունք։ Ռուսաստանի Դաշնությունը վերջին տարիներին բազմաթիվ ջախջախիչ պարտություններ է կրել Մարդու իրավունքների եվրոպական դատարանում, եւ առաջիկայում հավանաբար կլինեն նոր պարտություններ։ 2015 թվականի դեկտեմբերի 9-ին Պետական դուման ընդունել է Սահմանադրական դատարանի մասին օրենքի լրամշակումները, որոնք Դաշնության իրավագիտական գերագույն կառույցին թույլ են տալիս որոշել, թե որքանով են միջազգային դատարանների վճիռները համապատասխանում մայր օրենքին։ Նախագահ Վլադիմիր Պուտինը դեկտեմբերի 15-ին վավերացրել է լրամշակումները, եւ դրանք մտել են ուժի մեջ։ Մարտի 11-ին Եվրոպայի խորհրդի պաշտոնական կայքէջում հրապարակվել է Վենետիկի հանձնաժողովի եզրակացությունն առ այն, որ Սահմանադրական դատարանի մասին օրենքը հակասում է Ռուսաստանի ստանձնած միջազգային պարտավորություններին, եւ առաջարկել է շտկել թերությունները։ Հիշեցնենք, որ Ռուսաստանի Սահմանադրության 15-րդ հոդվածի համաձայն՝ միջազգային իրավունքի համընդհանուր ճանաչում ունեցող նորմերը եւ միջազգային պայմանագրերը համարվում են Ռուսաստանի իրավակարգի անբաժան մասը եւ դաշնային օրենքների նկատմամբ ունեն գերակայություն։ Այդ դրույթը կարող է փոխել միայն Սահմանադիր ժողովը, որի մասին օրենքը Ռուսաստանում առայսօր չի ընդունվել։ Երեկ Ռուսաստանի Պետական դումայի նախագահ Սերգեյ Նարիշկինը հայտարարել է, որ Դաշնությունը մտադիր չէ փոխել մայր օրենքը։ «Մենք հարգանք ենք տածում Վենետիկի հանձնաժողովի նկատմամբ եւ նույն վերաբերմունքը հանձնաժողովից ենք ակնկալում»,- ասել է Նարիշկինը եւ հավելել. - «Ռուսաստանի Դաշնության Սահմանադրությունը չի փոխվի»։ Նրա հավաստիացմամբ՝ Մարդու իրավունքների եվրոպական դատարանի որոշումները բազմիցս հակասել են մի շարք պետությունների, մասնավորապես` Իտալիայի եւ Գերմանիայի ազգային սահմանադրություններին, Բրիտանիայի օրենքներին, եւ այդ երկրների հիմնական օրենքները չեն փոխվել։ «Ռուսաստանի Սահմանադրությունն ունի գերագույն իրավական ուժ եւ հետեւաբար ունի գերակայություն», - հայտարարել է Դումայի սահմանադրական օրենսդրության եւ պետական շինարարության հարցերի հանձնաժողովի նախագահ Վլադիմիր Պլիգինը եւ միաժամանակ կարծիք հայտնել, որ խիստ հազվադեպ հանգամանքներում Սահմանադրական դատարանը ստիպված կլինի քննարկել միջազգային դատարանի որոշման սահմանադրականության հարցը։ Մինչդեռ, ընդդդիմադիր պատգամավորները եւ իրավապաշտպանները համոզված են, որ Ռուսաստանի նոր օրենքից տուժելու են նախեւառաջ շարքային քաղաքացիները, ովքեր սպառելով հայրենիքում արդարություն ստանալու հնարավորությունը` դիմում են Ստրասբուրգ եւ այնտեղ հաճախ հաղթում են։ «Այդ օրենքի կիրառման արդյունքում Ռուսաստանն է՛լ ավելի կմեկուսացվի», - ասել է պատգամավոր Դմիտրի Գուդկովը։ Վերլուծաբանները չեն բացառում, որ վիճահարույց օրենքի շուրջ լարվածության հետեւանքով Ռուսաստանը գուցեեւ ընդհանրապես կարտաքսվի Եվրոպայի խորհրդից։


text: «Մեր տեղեկություններով, Գորիսի Սդղի գյոլ կոչվող տարածքում տեղի ունեցած ծեծկռտուքի գործով մեղադրյալ, Սյունիքի մարզպետ Սուրիկ Խաչատրյանի վարորդի՝ Արագած Ղեւոնդյանի որդին Դերենիկ Ղեւոնդյանը երեկ ազատ է արձակվել։ Նույն այդ տեղեկություններով, սույն գործով քննիչը երեկ միջնորդություն է ներկայացրել Կենտրոն եւ Նորք-Մարաշ վարչական շրջանների ընդհանուր իրավասության դատարան Դերենիկ Ղեւոնդյանի կալանքը եւս երկու ամսով երկարաձգելու վերաբերյալ։ Պաշտպանական կողմը, սակայն, միջնորդել է Ղեւոնդյանի նկատմամբ որպես խափանման միջոց ընտրված կալանավորումը փոխարինել գրավով, ինչն էլ դատարանը բավարարել է»,–գրում է թերթը։ Մանրամասները՝ <Հայկական ժամանակ> թերթի այսօրվա համարում։


text: Հայաստանում Հրազդան ՋԷԿ-ի հինգերորդ էներգաբլոկը շահագործման կհանձնվի առաջին եռամսյակում 14:58 10 Հունվարի 2011 Հայաստանում Հրազդան ՋԷԿ-ի հինգերորդ էներգաբլոկը նախատեսվում Է շահագործման հանձնել 2011թ.-ի առաջին եռամսյակում, երկուշաբթի ընդլայնված խորհրդակցության ժամանակ հայտնեց «ՀայՌուսգազարդ» ՓԲԸ գլխավոր տնօրենի ժամանակավոր պաշտոնակատար Վարդան Հարությունյանը։ Ինչպես հաղորդվում է ըկներության մամուլի հաղորդագրության մեջ, Հարությունյանը նշել է, որ 2011թ. ընկերության համար առանձնանալու է հատկապես Հրազդանի ՋԷԿ-ի 5-րդ էներգաբլոկի շինարարության ավարտով: «Բլոկի թողարկումը նախատեսվում է առաջին եռամսյակում, ինչն արդեն փաստում է էլեկտրաէներգիայի արտադրության ծավալների մասին»,- նշվում է հաղորդագրության մեջ։ Այս մասշտաբային ներդրումային ծրագիրը լիարժեք դարձնելու եւ ռազմավարական նպատակին ծառայեցնելու համար Հարությունյանը կարեւորել է հենց այսօրվանից էլեկտաէներգիայի արտահանման շուկաներն ուսումնասիրելու հարցը: Նա ընկերության ստորաբաժանումներին հանձնարարել է ամփոփել 2010թ. կատարված աշխատանքները եւ հաշվետվություններ պատրաստել դրանց վերաբերյալ, մասնավորապես, ֆինանսատնտեսական ցուցանիշների, գազաֆիկացման, ազդանշանային սարքավորումների տեղադրման եւ այլ ծրագրերի ուղղությամբ: Հանձնարարվել է նաեւ ներկայացնել 2011թ. ծրագրերը եւ համապատասխան քննարկումներ կազմակերպել նախատեսվող նախագծերի շուրջ: Հատուկ ուշադրություն հրավիրվեց ֆինանսական կարգապահության եւ ծախսերի օպտիմալացման հարցերին, ինչպես նաեւ կորուստների նվազեցման ուղղությամբ տարվող միջոցառումներին: Ինչպես ավելի վաղ հայտարարել էր «Գազպրոմի» վարչության փոխնախագահ Վալերի Գոլուբեւը, Հրազդան ՋԷկ-ի 5-րդ էներգաբլոկը, որը շինարարության փուլում է գտնվում, մեծ հետաքրքրություն է ներկայացնում ինչպես Հայաստանի, այնպես էլ Ռուսաստանի՝ որպես հանրապետության գործընկերոջ, եւ ողջ Հարավային Կովկասի համար։ Ըստ նրա տեղեկատվության՝ այդ նախագծում «Գազպրոմի» ընդհանուր ներդրումների ծավալը շուրջ 460 մլն դոլար է կազմում։ ՋԷԿ-ի հինգերորդ էներգաբլոկի շինմոնտաժային աշխատանքները ծրագրված էր ավարտել 2010թ.-ի սեպտեմբերին։ Շինարարությունն իրականացնում է «ՀայՌուսգազարդ» ՓԲԸ-ն: Հրազդան ՋԷԿ-ը ՌԴ-ի սեփականությանն է փոխանցվել Հայաստանի պետական պարտքի մասի մարման հաշվին՝ 31 մլն դոլար չափով։ 2006թ.-ին ՀՀ կառավարության եւ «Գազպրոմի» միջեւ համաձայնագիր է կնքվել, որի համաձայն՝ «ՀայՌուսգազարդը» Հրազդան ՋԷԿ-ի հինգերորդ էներգաբլոկի ակտիվներ է ձեռք բերել՝ պարտավորվելով ավարտին հասցնել դրա շինարարությունն ու արդիականացումը։ «Հրազդան-5» ծրագրի իրականացումն կապված է Իրան-Հայաստան գազատարի շինարարության հետ, որը կարեւոր նշանակություն ունի։ Մասնավորապես, համաձայնագրի համաձայն՝ էլեկտրակայանում արտադրված էլեկտրաէներգիան կուղղվի Իրանի էներգահամակարգ եւ Հայաստան ներմուծվող իրանական գազի համար վճարման միջոց կդառնա։ -0-


text: Թուրքական Hurriyet-ի լրագրող Ահմեդ Հաքանը 7 կետից բաղկացած իր տեսակետով ապացուցել է Հայոց ցեղասպանության իրողությունը։ 1. Մենք ասում ենք, որ «ցեղասպանություն» բառն օգտագործում են իմպերիալիստները։ Ամենամեծ իմպերիալիստը ԱՄՆ-ն է, սակայն նա չի օգտագործում այդ բառը։ 2. Եթե խոսք է գնում, որ հայ զինյալները հարձակումներ էին գործում...։ Լավ, ինչ է նշանակում բոլոր հայերին տեղահանության ենթարկել, որն էլ հայերի նկատմամբ կոտորած էր առաջ բերելու։ Զինյալների մեղքը ինչո՞ւ բարդվեց անմեղ հայերի գլխին։ 3. Ինչու ենք մենք մեր պապերին անվանում հայերի կոտորածների համար պատասխանատու երիտթուրքերին, այլ ոչ թե հայերին պաշտպանած Ռեշիդ բեյին, Մեհմեդ Ջելալ բեյին, Ֆաիք Ալի բեյին։ Ինչո՞ւ չենք բղավում, որ մեր պապերը նրանք են։ 4. Հիմա դիմում եմ նրանց, ովքեր ասում են, թե ոչինչ չի եղել ու ամեն ինչ սուտ է։ Այս հողերի հին ժողովուրդ հանդիսացող հայերին ի՞նչ եղավ։ Ո՞ւր գնացին։ Ինչ եղավ նրանց գույքին ու ունեցվածքին։ Ո՞վքեր վերցրեցին այդ ունեցվածքները։ 5. Ասում ենք, որ կոտորածների ու ցեղասպանությունների պատմություն ունեցող երկրները մեզ չեն կարող դաս տալ։ Այո, ճիշտ է, բայց մի թե՞ այդ երկրների մութ անցյալի մասին խոսելը լուսավոր է դարձնում մերը։ 6. «Հայ» բառն օգտագործում ենք որպես հայհոյանք։ «Հայ» բառն ասելուց առաջ ներողություն ենք խնդրում։ Սոցկայքերում գրում ենք, որ մեր պապերը հայերի հանդեպ մի բան էլ քիչ են արել։ Սպանված Հրանտ Դինքի «Ակոս»-ի խմբագրության առաջ ապրիլի 24-ին սեւ ծաղկեպսակ ենք դնում։ Այդ դեպքում ինչպես ենք աշխարհին համոզելու, որ մարդասեր ենք ու նույնիսկ մրջյունին չենք կարող տրորել։ 7. Լավ, եթե ասենք ցեղասպանություն չի, դա մեզ առերեսումից կփրկի՞։ Մաքուր կլինեն՞ք։ Մեր պատմության բոլոր մեղքերից ազատված կլինեն՞ք։ Թափված արյան համար ի՞նչ ենք անելու։ Մարված օջախների համար ի՞նչ ենք անելու։


text: Հայկական կողմն ադրբեջանցի գերիներ չունի, «Ազատության» հետ զրույցում ասաց Լեռնային Ղարաբաղի նախագահի խոսնակ Դավիթ Բաբայանը՝ շեշտելով, որ հակառակ դեպքում իրենք կդիմեին Կարմիր Խաչի միջազգային կոմիտեին։ «Եթե լիներ, մենք կասեինք, բրիֆինգի ժամանակ էլ կասեինք: Մենք, ի տարբերություն Ադրբեջանի, գերիների հարցով համագործակցում ենք միջազգային կազմակերպությունների հետ, եւ եթե գերի է ընկնում, անմիջապես Կարմիր Խաչին տեղեկացնում ենք»,- ասաց պաշտոնյան: Բաբայանը նշեց, որ հայկական կողմն իր տարածքում հակառակորդի դիակներ ունի, որոնք պատրաստ է փոխանցել Ադրբեջանին։ ԼՂ նախագահի խոսնակը նաեւ տեղեկացրեց, որ թե՛ անհետ կորածների, եւ թե՛դիակների փոխանակման հարցով հայկական կողմը գործընթաց է սկսել։ «Մենք իհարկե, մեր կողմում ունենք դիակներ, գործընթացը կգնա, կտեսնենք ինչ ենք անում։ Դա պրակտիկա է, իմ ասելով չի, այդ գործընթացը ընթանում է նույնիսկ պատերազմի թեժ ժամանակներում։ Հիմա այդ գործընթացը դեռ սկզբնական մասում է, նախ պետք է ճշտվեն այդ անհայտ կորածների ցուցակները»,- հայտնեց Բաբայանը: Հայկական կողմի տվյալներով, ղարաբաղա-ադրբեջանական շփման գծում քառօրյա ռազմական գործողությունների հետեւանքով անհետ կորել է առնվազն 28 զինվոր։ Այս ցանկը փոփոխական է, ճշտվում են նրանց տվյալները, փոխանցեց Բաբայանը։ Բջնիի (Կոտայքի մարզ) գյուղապետ Արմեն Մաթեւոսյանն «Ազատությանը» փոխանցեց, որ ռազմական գործողություններից հետո գյուղի զինծառայողներից 18-ամյա Կարեն Ներսիսյանից լուր չունեն. հստակ չէ, թե նա որ ցուցակում է՝ անհետ կորածների, թե վիրավորվածների։ Կարենը 8 ամիս առաջ է զորակոչվել բանակ, ծառայում է Լեռնային Ղարաբաղում: «Ամսի 1-ից երեխուց խաբար չկա, տեղեկություն չկա, կապ չկա։ Ծնողն այսօր ընկերների հետ մեկնեց Ղարաբաղ, որովհետեւ ստույգ որեւիցե պատասխան չունենք։ Ես անձամբ դիմել եմ զինկոմին, մարզպետին, բոլոր հնարավոր-անհնար ուղղություններով դիմել ենք, բայց կոնկրետ պատասխան չեն կարողանում տա»,- ասաց Մաթեւոսյանը:


text: Կարմիր խաչի հայկական ընկերությունը հաջող է գնահատում «Երիտասարդությունը թրաֆիքինգի դեմ» ծրագրի իրականացումը 14:47 02 Դեկտեմբերի 2009 ԵՐԵՎԱՆ, 2 դեկտեմբերի. /Նովոստի-Արմենիա/.Կարմիր խաչի հայկական ընկերությունը բարեհաջող է գնահատում «Երիտասարդությունը թրաֆիքինգի դեմ» ծրագրի իրականացումը, ասաց ԿԽՀԸ գլխավոր քարտուղար Աննա Եղիազարյանը։ «Ծրագրի շրջանակներում, որում ներգրավված են Հայաստանի 7 մարզերն ու Երեւանը, ընթացիկ տարվա օգոստոսից նոյեմբեր բարեհաջող կերպով մի շարք միջոցառումներ են կազմակերպվել»,- ասաց նա։ Նրա խոսքերով՝ Հայաստանում UNDP-ի ֆինանսական աջակցությամբ իրականացված ծրագրի շրջանակներում 30 մարդուց բաղկացած ուսուցանող-խորհրդատուների խումբ է ստեղծվել թրաֆիքինգի խնդիրների մասին բնակչության իրազեկումը մեծացնելու նպատակով։ Իր հերթին ԿԽՀԸ՝ բնակչության տեղաշարժի հարցերով պատասխանատու ներկայացուցիչ Հայկ Հայրապետյանն ասաց, որ միջոցառման հիմնական նպատակը տվյալ ոլորտում բնակչության իրազեկության մակարդակի բարձրացումն է, ինչպես նաեւ թրաֆիքինգի զոհերին օգնություն ցուցաբերելը։ Նրա խոսքերով՝ խորհրդականների խումբը շարունակելու է սկսած աշխատանքները, ինչպես նաեւ վերամշակել ու ճիշտ ներկայացնել նյութերը նմանատիպ խնդիրների շուրջ։ «Տվյալ անհրաժեշտությունը ծագել է մամուլում եւ հեռուստատեսությամբ բավականին հաճախ ներկայացվող անորակ նյութերի արդյունքում, որոնք իրենց անտեղյակության բերումով չեն ծառայում այն նպատակին, որին ուղղված են եւ ունենում են ուղղակիորեն հակառակ ազդեցությունը»,- ընդգծեց նա։ Իր հերթին աշխատանքի եւ սոցիալական հարցերի նախարարության ներկայացուցիչ Էլեոնորա Վիրապյանն ընդգծեց պետական կառույցների փոխգործակցության ամրապնդման անհրաժեշտությունը թրաֆիքինգի դեմ պայքարում։ «Արդեն մեկ տարի է, ինչ նախարարությունը ԵԱՀԿ-ի հետ համատեղ բարեհաջող կերպով իրականացնում է թրաֆիքինգի զոհերի վերականգնմանն ուղղված ծրագիրը եւ մեծ արդյունավետության համար անհրաժեշտ է ամրապնդել փոխգործակցությունն այդ ոլորտում»,- ասաց նա։ Ստրկության վերացման համար պայքարի միջազգային օրը նշվում է դեկտեմբերի 2-ին։ 1949 թ.-ի այս օրը ՄԱԿ-ի Գլխավոր վեհաժողովը «Երրորդ անձանց կողմից մարմնավաճառության չարաշահման եւ մարդկանց առեւտրի դեմ պայքարի մասին» կոնվենցիա ընդունեց։ -0-


text: ԱՊՀ եւ Բալթյան երկրների ավելի քան 220 ուսանողներ Մոսկվայի քաղաքապետի կրթաթոշակ կստանան 13:07 28 Սեպտեմբերի 2010 Մոսկվայի իշխանությունները 2,983 մլն ռուբլի են հատկացրել ԱՊՀ եւ Բալթյան երկրների 221 ուսանողների կրթաթոշակների վճարման համար, որոնք հաստատվել են մայրաքաղաքի քաղաքապետի կողմից, երեքշաբթի ՌԻԱ Նովոստիին է հաղորդել քաղաքապետարանի աղբյուրը։ «Լիտվայում, Էստոնիայում, Լատվիայում, Ադրբեջանում, Հայաստանում, Մոլդովայում, Մերձդնեստրում հաստատվել է հոգաբարձուների խորհուրդների կողմից ներկայացված «Մոսկվայի քաղաքապետի կրթաթոշակ» ծրագրի 221 կրթաթոշակառուների ցուցակը եւ 2009-2010 ուսումնական տարվա աշնան կիսամյակի ընթացքում նրանց կողմից վճարված կրթաթոշակների չափերը»,- պատմել է գործակալության թղթակիցը։ Ըստ նրա, ծախսերի վճարումը, որոնք կապված են կրթաթոշակների վճարման հետ, իրականացվում է Մոսկվայի 2010թ.-ի բյուջեում առկա այն միջոցների հաշվին, որոնք նախատեսված են 2009-2011 տարիների ընթացքում արտասահմանի հայրենակիցների հանդեպ պետական քաղաքականության իրականացման համալիր նպատակային միջնաժամկետ ծրագրի իրականացման համար։ Քաղաքապետարանի ներկայացուցիչը ճշտեց, որ 221 կրթաթոշակառուներից յուրաքանչյուրը 13,5 հազարական ռուբլի կստանան։ -0-


text: Երազահան Գտիր քո երազը, բացատրություն Ամսվա օրեր 1-ին— Այդ օրվա երազները ճշգրտորեն իրականանում են , կանխորոշում են բարին։ 2 ին – Դատարկ, ոչինչ չնշանակող երազներ են 3 ին – Արագ իրականացող երազներ են 4 ին – Երազներն արագ չեն իրականանում 5 ին – Երազներր լավ նշանակության ունեն 6 ին –Երազներն իրականանում են, բայց ոչ շուտ։ 7-ին— Երջանիկ երազներ են, բայց դրանց մասին պետք չէ ոչ մեկին պատմել։ 8-ին— Երազները տանում են դեպի ցանկությունների կատարում։ 9-ին— Երազներն իրականանամ են եւ արագ հաջողություն խոստանում։ 10-ին— Երազներն արագ են իրականանում, բայց տանում են դեպի անախորժություններ։ 11-ին–– երազներն իրականանում են 11 օրվա ընթացքում, տանում են դեպի ուրախություն։ 12-ին֊ — Երազներն իրականանամ են արագ եւ բարեհաջող։ 13-ին– Երազները տհաճություններ են խոստանում։ 14-ին— Անհաջող երազներ։ 15-ին֊ — Երազները շուտով կիրականանան բարենպաստ ելքով։ 16-ին– Երազները չեն իրականանամ եւ ոչ մի նշանակություն չունեն։ 17-ին- Երազները հաջողություն են խոստանում , իրականանում են քսան օրվա ընթացքում։ 18-ին— Երազների արդյունքը շահը եւ նոր գնումներն են։ 19-ին— Երազները ընտանեկան անախորժություններ են խոստանում։ 20-ին— Երազները կատարվում են արագ։ 21-ին– Երազները արագ չեն կատարվում, բայց տանում են դեպի հարստություն։ 22-ին— Երազները նախազգուշացնում են տհաճություններից։ 23-ին— Երազները կատարվում են արագ։ 24-ին— Ուրախ երազներ են եւ շուտ են կատարվում։ 25-ին— Խաբեության եւ ստի երազներ։ 26-ին- Հաճույքի, զվարճության երազներ։ 27-ին— Անիմաստ, անգույն երազներ, որոնք ոչ մի նշանակություն չունեն։ 28-ին— Երազները որոշ դժվարություններ են խոստանում եւ կատարվում են երեսուն օրվա ընթացքում։ 29-ին— Երազները չեն կատարվում։ 30-ին– Ֆանտաստիկ երազներ են։ Կատարվում են ոչ միշտ եւ ոչ արագ։ 31-ին— Սիրային հաղթանակների եւ հաճույքների երազները կատարվում են տասնհինգ օրվա ընթացքում։


text: բա ապօրինաշինության հեղինակը հեչ մեղավոր չի՞.կենցաղային տրագեդիա՝մաս յոթերորդ Եվ այսպես՝արդեն 3-րդ ամիսն է գնում, որ կենցաղային բարդ թնջուկի մեջ ենք հայտնվել.կաթոցներ՝ լոգարանի առաստաղից, որի խոնավություննն արդեն հասնում է ոչ միայն մեր բնակարանի առաստաղին,այլեւ՝ներքեւի հարկին։1972թվին կառուցված շենք, որի վրայով էլ 1988թվի երկրաշարժն է ազդել, ու 4-րդ եւ 5-րդ հարկերը նախատեսված էին քանդել, եթե անընդհատ քլունգների հարված կրի վերեւից, ներքեվից, կողքից, տակից, ջրատար խողովակների ապօրինի փոփոխություններ կատարեն, միջնապատի քանդում, վաննայի դիրքի տեղափոխություն, առաջին հարկերն էլ անընդհատ ձեռքից-ձեռք անցնեն ու ամեն սեփականատեր իր հերթին ճարտարապետական ձեւախեղումներ անի, ավելացրած՝գազատար խողովակների փոփոխությունը, հին խողովակների չպատճառաբանված փոփոխությունը նորերով/երբ որ առհասարակ վթարայնություն ունեցող շենքերում չէր կարելի նման փոփոխություններ կատարել՝առանց համապատասխան մասնագիտական եզրակացության/, էդ շենքի վիճակն ի՞նչ կլինի.առավել եւս այն բնակարաններում, որ պետական աջակցություն չեն ստացել ու վերջին նորոգումը եղել է 1989թվին՝Գորբաչովի տված փողերով/։ ...Հոկտեմբերի 10-ին, համատիրության ներկայացուցիչների 2-րդ այցից հետո/որոնց մասին գրել եմ ֆեյսբուքյան հոդվածներում՝,,Կենցաղային տրագեդիա. մաս չորրորդ,, եւ ,,հինգերորդ,,, ինչպես նաեւ՝,,Նոր էջ, նոր պայքար,,ֆեյսբուքյան հոդվածում/, ուղիղ 6 օր լիակատար հանգիստ վիճակ էր.ոչ մի կաթոց, անգամ՝վախենում էի այդ մասին գրել, որ հանկարծ ,,աչքով չտամ,,։Ենթադրվում էր, թե այդ ընթացքում վերեւում՝4-րդ հարկում, ինչ-որ կոսմետիկ միջամտություն է արվել, եթե կաթոցները դադարել էին, բայց՝մտածմունքներս երեւի թե սատանային հասան ու երեկ, կիրակի օրով կրկին սկսվեց ,,մանր անձրեւ,, տեղալ՝լոգարանի առաստաղից.այն պահից, երբ վերեւում լոգարանի հատվածն սկսեց գործի անցնել։Ահազանգին ի պատասխան՝վերեւից հավաստիացնում են, թե իրենք որեւէ նորոգում չեն արել՝համատիրության ներկայացուցիչների այցից հետո,բայց օգտագործել են լոգարանը։Ավելին՝,,Մեր մոտ եկան-նայեցին ու ասեցին, որ մեզնից չի կարա լինի,,-տեղեկացնում է վերեւի հարկի բնակչուհին։ Բա որ ասում էի՝,,Հանրապետականը,, որ ընտրվեց՝կարող է մեր առաստաղի կաթոցների մեղքը բարդվի հենց մեր առաստաղի վրա՜.../։ ...,,Վերեւից,, մեր գլխին կաթում է՝մենք ենք ,,մեղավոր,, ներքեւում խոնավություն է սկսվում՝էլի մենք ենք ,,մեղավոր,,.ու հիշում ես հայտնի պատմությունը.,,բա գողը հեչ մեղավոր չի՞,,։Բա 2010թվին բնակարանում կառուցվածքային չարեփոխումներ կատարած անձը, որին այդ ժամանակ քաղաքապետարանը տուգանեց ինքնագլխության համար, հեչ մեղավոր չի՞...որ համատիրությունից գտնում են, որ պետք է մեր ՝առանց այդ էլ խախալտակված առաստաղը ,,քչքփորեն,, որ տենեն՝թե ինչն ինչոց է, իսկ երբ հարցը վերաբերվում է վերեւինին/որ ոստիկան է/նրանից զգուշորեն հետաքրքրվում են, թե կարելի՞ է արդյոք քանդել նրա կաֆելային հատվածը, եթե պարզվի, որ մեղքը իրենցից է։Հարց .էդ ո՞նց է, որ 2013թվին ներքեւի հարկի բնակչի ստիպմամբ մեր կաֆելային հատվածը քանդեցին ու նորով փոխարինեցին, կասկածելով, թե ներքեւի խոնավության պատճառը մեր բաղնիքային հատվածից է,բայց երբ հարցը վերեւինին է վերաբերվում՝ արդեն մեղադրանքի ու փոխհատուցման սլաքը թեքվում է մեր ուղղությամբ։ Արդեն լուրջ կասկաներ ունեմ,որ սա լավ կազմակերպված սադրանք է՝ընդդեմ իմ համացանցային գործունեության.կենցաղային խնդիրների մեջ ներգրավելու նպատակով.առավել եւս՝որ վերջերս ֆեյսբուքում կոչ եմ արել չմուծել կոմունալ վարձերն այնքան ժամանակ, քանի դեռ երկիրը կողոպտած պաշտոնյաների գողոնը չի վերադարձվել, հոկտեմբերի 2-ին Վանաձորում կայացած ՏԻՄ ընտրությունների առթիվ պարբերաբար հիշատակում եմ, որ ընտրացուցակներում առկա ընտրողների թիվն ավելի մեծ է եղել՝96հազար, քան՝բնակիչների պաշտոնական թիվը՝82 հազար . իսկ նոր ձեւավորված ավագանու ընդդիմադիր թեւի կողմից բոյկոտի ենթարկելու մասին նյութերն էլ ,,լայքում,, եմ ու անգամ մակագրում՝պայքար, պայքար մինչեւ վերջ։Իսկ մեր երկրում կարող են պատժվել անգամ ,,լայքելու,, համար.պարզապես՝պատժի ձեւերն են տարբեր.մեր դեպքում ընտրվել է սոցիալական ճնշման ու կենցաղային ահաբեկման տարբերակը՝արդեն 17 տարի շարունակ՝իմ լրագրողական գործունեության ու քաղաքացիական ակտիվ կեցվածքի համար, ու այդ պայքարը ժամանակ առ ժամանակ ընդհատակ է մտնում, ժամանակ առ ժամանակ թեժացվում։ ...,,Իրենք երեւի գիտեն, ինչից ա, ինչ-որ պրոբլեմ կա՝կիսատ են վերացնում,,-կենցաղային այս խնդրի մասին կարծիք է հայտնում մեկը։Հետեւաբար՝ուրեմն գիտեն էլ,թե ինչպես անեն, որ ներքեւում անհարմարություններ ստեղծվեն.միգուցե՝ինչ-ինչ ուժերի ,,դաբրոյով,,/որոնք երեւի գաղտնի հրահանգ են տվել ,,՝էնքան զզվացնեն,,՝մինչեւ ,,քաղաքից գլուխ առնեն՝գնան,,/։ Ինչ Վանաձորի ավագանու քարոզչությունն սկսվել է, մեկ՝պատգամավոր Էդմոն Մարուքյանի գլխավորած ,,Լուսավոր Հայաստան,, կուսակցության հանրահավաքին եմ մասնակցել, մեկ էլ երեկ՝ՀԱԿ-ի հանրահավաքին գնացի։Առհասարակ երեկ Վանաձորը միտինգախեղդ վիճակում էր։ ,,Լաչինի միջանցք,,կոչվող բացօթյա առեւտրի վայրում կեսօրին ,,Օրինացն,, էր կենտրոնական շուկայի մուտքի առջե միտինգ անում՝ՕԵԿ-ական պատգամավորների մասնակցությամբ/ժամանակի սղության պատճառով հասցրի միայն ,,որսալ,, այն, որ կոչ էին անում կաշառք չվերցնել, քանի որ ,,5000դրամը 3 տարվա հարց չի լուծում,, ու մեկ էլ՝ավանդական հակաքարոզչության մի հատվածի ականջալուր եղա՝ընդդեմ հարկային կեղեքիչ քաղաքականության։Ավելի վաղ էլ՝ՀԱԿ-ի մեքենաներն էին բարձրախոսով փողոցում ծանուցում, որ ,,Արցախ,, պուրակում հանրահավաք է հրավիրվում ժամը 17-ին՝ընդդեմ ,,հանցագործ,, կուսակցության/,,Թե ինչ անեն որ կատվեն՝մի հնարքով ազատվեն,,/։Իսկ մինչ ՀԱԿ-ի հանրահավաքի սկսվելը,, ,,Արցախ,, պուրակում ազգային կենդանի երաժշտության հնչյունների ներքո՝պուրակի կողքով խրոխտ քայլերով անցնում էր ԲՀԿ-ի երթը՝պատգամավոր Մելքումյանի մասնակցությամբ.սպիտակ դրոշներն առած՝ուղեվորվում էին Թատերական հրապարակ, որտեղ նույն ժամին նշանակված էր ԲՀԿ հանրահավաքը։Հիմա թե նրանից էր, որ ,,Արցախ,, պուրակն ինձ հոգեհարազատ էր, թե ՀԱԿ-ն էր հոգեհարազատ...մի խոսքով՝առանց երկմտելու՝ նախընտրեցի ՀԱԿ-ի հանրահավաքը։ Ամենահին ՀՀՇ-ականներից ՀԱԿպատգամավոր Արամ Մանուկյանը՝ծնունդով վանաձորցի ու ՎՊՄԻ շրջանավարտ, շատ էր նեղված ժողովրդի սոցիալական ծանր վիճակից, ու բնակչության պակասելուց, բնակչության ոգին կոտրված տեսնելուց...Բայց՝հույսն այն 24հազար վանաձորյան ձայներն էին, որ գնացել են սահմանադրական բարեփոխումներին ,,ոչ,, ասելուն, ու այդ ձայները կարող է ընդդիմությանը/իսկ այդպիսին՝ՀԱԿ-ը միայն իրենց կուսակցությանն է տեսնում/սատար կանգնեն՝հոկտեմբերի 2-ին կայանալիք ավագանու ընտրության հարցում։Նաեւ դատապարտեց քաղաքապետ Սամվել Դարբինյանին, որ ,,լավ ասֆալտ ա փռում, բայց քաղաքը լատոկների մեջ է,,։/Ի դեպ, ՀԱԿ ավագանու քարոզչհահոլովակում որպես իշխանության դեմ սեւ ,,փիար,,՝հենց լատոկն է օգտագործվել, որի մեջ ,,ճլմփում,, է ավտոմեքենան/Վանաձորի անունը պետք ,,Լատոկաշեն,, փոխվի.,,Լատոկաշեն,, ,,Ապօրինաշեն,,Գ.Հ./։Նաեւ հիշատակեց մի իրական զավեշտական դեպք, երբ ,,գրագետ,, քաղաքապետարանում պատից կախված է եղել շենքերի ասֆալտապատման ցուցակը, ու այնտեղ գրված է եղել, որ Վանաձոր քաղաքում ասֆալտապատումը կիրականացվի ամսի 30-ին, 31-ին, 32-ին...։Թե Արամ Մանուկյանը, թե ՀԱԿ պատգամավոր, Գալուստ Սահակյանի համար ամենաթունդ հակառակորդ Լեւոն Զուրաբյանը՝ներկայացրին Վանաձորի ավագանու առաջին համարին՝90-ականների քաղխորհրդի նախկին պաշտոնյաներից Ռուբիկ Ոսկանյանին, ով նույնպես ելույթ ունեցավ։ Հանրահավաքին փայլուն հռետորաբանությամբ ելույթ ունեցավ նաեւ մանկութան ու երիտասարդության տարիները Կիրովականում անցկացրած, այժմ երեվանաբնակ Վահան Վարդապետյանը՝մասնագիտությամբ բժիշկ, կլինիկայի հիմնադիր,ով մշտապես մասնակցում է ՀԱԿ հանրահավաքներին՝ավեդլի քան 8 տարի/իսկ մինչ ՀԱԿ ստեղծվելը երբեմնի ընդդիմադիր ,,Հանրապետություն,, կուսակցության շարքերում էր/։Նա հպարտությամբ նշեց եւ ՀԱԿ առաջնորդ Լեւոն տեր-Պետրոսյանի անունը, ում գլխավորած կուսակցության մաս է կազմում, չմոռացավ նաեւ իր կիրովականյան արմատների մասին խոսել ու հպարտանալ երբեմնի շեն քաղաքի ավանդույթներով, իր ավարտած թիվ 3 դպրոցի ու նրա տված կրթության մասին էլ խոսեց առանձնակի դրվատանքով։ Հանրահավաքի ընթացքում պարզեցինք, որ ՀԱԿ Լոռու կազմակերպության ղեկավար Աշոտ Մանուկյանը չի առաջադրվել ավագանու ցուցակում, որովհետեւ նախընտրել է ընտրական հանձնաժողովում լինել.նմանապես՝ՀԱԿ համակարգող Գոհար Սարդարյանը, որ 2012թ.ավագնու թեկնածուների ցուցակում կար՝ի թիվս ՀԱԿ այլ անդամների, բայց այս անգամ չէր առաջադրվել։,,Ինչ-որ մեկը բա չլինե՞ր հանձնաժողովներում, հսկեր...,,-մեր հետ զրույցում պարզաբանեց Գոհար Սարդարյանը։Նաեւ մատնանշեց, որ ավագանու թեկնածուները գրագետ ,կիրթ մարդիկ են, ոչնչով չարատավորված։ Զրուցեցինք նաեւ նախկին դաշնակցական, ՀԱԿ ավագանու ցուցակի առաջին տասնյակն զբաղեցնող վանաձորցի պատմաբան Ռոբերտ Եղյանի հետ։Պարզվեց, վերջինս դաշնակցությունից հեռացվել է դեռ 1996թ.բայց՝20 տարվա ընթացքում ,,ոչ մի անգամ ոչ մի վատ բան չեմ ասել իրենց հասցեին,,։Իսկ ինչու՞ է հեռացվել՝հարցիս, պարզաբանեց,որ սկզբունքային տարաձայնության համար/չի ցանկացել սատարել ինչ-որ մեկին՝ընտրությունների ընթացքում/։Բայց հպարտությամբ նշեց, որ հոգով, էությամբ մնում է որպես դաշնակցական, ազգային գաղափարախոսության նվիրյալ։Իսկ իր ելույթի ընթացքում Եղյանը հարթակից դատապարտեց իշխանությանը՝Վանաձորի քիմգործարանն աշխատեցնելու առթիվ պարբերական խոստումները չկատարելու համար։ Հանրահավաքին ներկա էին միջին եւ ավագ սերնդի վանաձորցիներ//որոնց թվում՝հին ԱԻՄ-ական, զոհված ազատամարտիկ Սոս Նալղռանյանի քույրը՝մանկավարժ Սոնյա Նալղռանյանը, ղարաբաղյան ակունքներին մոտ կանգնած նկարիչ, երջանկահիշատակ Վանիկ Մանուկյանի կինը՝մանկավարժ Սոֆյա Քալանթարյանը։Հանրահավաքի ընթացքում Արամ Մանուկյանը հարթակից կապ հաստատեց Մոսկվայում գտնվող, հին կիրովականցի, աշխարհահռչակ բռնցքամարտիկ Սամսոն Խաչատրյանի հետ եւ փոխանցեց վերջինիս ողջույնները։ Երբ հեռուստահաղորդավարներից մեկը՝կարծիքներ հավաքող, հետաքրքրվեց, թե ի՞նչ կարծիքի եմ ՀԱԿ կուսակցության մասին, պատասխանեցի.,,Հին կուսակցություն է,ՀՀՇ-ի կորիզի վրա ստեղծված, ու ես իրենց շատ հարգում եմ,,։Հարկ է նկատել, որ ինչքան էլ փորձ է արվել ՀԱԿ-ի հիմքը դարձնել այլ կուսակցություն/օրինակ՝ՀԺԿ-ն/,Վանաձորի պարագայում դա չի ստացվել, կուսակցության կորիզը մնացել է ՀՀՇ-ն։Երբ 2008 թե 2009թվին ,,ժամանակ-երեւվան,, երբեմնի ընդդիմադիր թերթից հրահանգ ստացա, ,,ՀԱԿ գրասենյակներով անցնել ու հառկապես կենտրոնանալ ՀԺԿ-ի վրա, ու ես էլ նշեց, որ այստեղ միայն ՀՀՇ-ի գրասենյակն է գործում, քանի որ ՀԺԿ-ն վաղուց փակվել է, այդ առթիվ ուղարկված նյութը չտպագրվեց.,,Եսիմ խի,,։ Մինչ ես մտածում էի, թե երբ են նոր ՏԻՄ-եր ձեվավորվելու, որ դիմեմ լոգարանի ուղղությամբ առաստաղի պարբերական կաթոցների պատճառն իմանալու եւ կանխելու նպատակով, շաբաթն ուրբաթից շուտ եկավ:Այսօր ,,գույժ,, ստացա, որ ներքեւում՝2-րդ հարկում տարիներ շարունակ չբնակվող հարեւանի էլ...սենյակի պատն է խոնավացել.44տարվա շենք, վրայով 27տարի առաջ երկրաշարժ անցած, ջրատար համակարգը խախալտակված, տեղ-տեղ էլ խողովակաշարերն անհաջող փոխված ու առանց մասնագիտական ստուգման միացրած.արի ու իմացիր,թե ում մոտ ինչն է ինչի պատճառ դարձել/մանավանդ, որ 2-րդ եւ 4-րդ հարկերը լոգարանում կամայական շինարարական ձեւափոխություններ են կատարել՝վաննայի ու խողովակաշարերի դիրքերի փոփոխություն, որի համար նրանցից մեկին, որքան հայտնի է՝տուգանքի են ենթարկել, ինչը հազիվ թե մխիթարի փոփոխության հետեւանքներից տուժողներին:Իսկ տուժողներից մեկն էլ 3-րդ հարկի բնակիչներն են/այսինքն՝մենք/:Հիմա, պարզվում է, երրրորդ տուժող է կրկին հայտնվել՝2 տարվա լռությունից հետո/Հիշեցնեմ, որ 2 տարի առաջ, երբ վերին հարկում ջրատար համակարգը փոխվեց՝ներառելով նաեւ նույն ուղղությամբ բոլոր հարկերը, այն ժամանակ էլ կաթոցներ սկսվեցին, ինչը վերացվեց:Բայց՝հետեւանքներն արդեն իրենցն արել էին՝երկրորդ հարկի անբնակիչ բնակարանում:Այն ժամանակ երկրորդ հարկի բնակիչը, արտերկրից ժամանակավոր վերադառնալուց հետո, պնդում էր, թե իր մոտ հոսքի պատճառը մեր լոգարանի անսարքությունն է, եւ նրա պնդմամբ՝ստիպված եղանք փոխել լոգարանի ջրատար խողովակները՝իր միջոցներով.ընդ որում՝առաջին անգամ սխալ միացում էին արել բանվորները եւ ստիպված եղան կրկին փոխել՝երկրորդ անգամ:Հետեւաբար՝պատճառն առնվազն այս անգամ չի կարող ՝լոգարանի ,,անսարքությունը,, լինել, ու հետաքրքիր է, թե հիմա? ինչն են պատճառաբանելու.ավելի շուտ՝շենքի կապիտալ խողովակի կամ տանիքների մաշվածության հետեւանք կարող է լինել, քանի որ վերջերս մեր մոտ կաթոցներ նկատվեցին նաեւ այն ժամանակ...երբ ջուրն անջատված էր, բայց նախորդ գիշերը հորդառատ անձրեւ էր եկել:Կարճ ասած՝4-րդ հարկից 3-րդն է տուժել, հետո էլ հերթն իներցիայով հասել է 2-րդին.ջուր է, իսկ ջրի համար ճանապարհը շատ հեշտ է հարթվում՝եթե ինչ-որ տեղ ինչ-որ բան սխալ է միացված կամ մի տեղ մի բան քանդվել է: ...Ի՜նչ լավ է , չէ. տարիներ շարունակ բնակարանն անտեր են թողնում, իրենք գնում արտերկրում բնակվում, հետո 2-3 տարին մեկ հեռահար ,,կրակոցներ,, ուղարկում, թե իրենց բնակարանը տուժել է:Տարօրինակ պատահականությամբ՝այդ բողոքները կամ ընտրությունից ընտրություն են լինում/երբ ՏԻՄ-երը հետաքրքրվում են բացակա բնակիչներով՝թերեւս որպես ընտրական ձայն օգտագործելու նպատակով/, կամ՝երբ որ ՏԻՄ-երի դեմ որեւէ անհաճո հրապարակում է հայտնվում իմ կողմից բլոգում կամ ֆեյսբուքում:Մի խոսքով,արդեն երկրորդ ամիսն է, մեր լոգարանի առաստաղն է պարբերական կաթկթում՝երբ վերեւում ջրատար համակարգը գործի է դրվում, իսկ այսօր հանկարծ պարզվեց, որ ներքեւում ավելի մեծ աղետ է.իբր:,,Հենց դեմներն իրենց չսիրած մարդիկ են լինում՝հարեւանային կռիվներ են հրահրում,,-նկատում է այս կարգի ,,օյիններից,, տուժած մեկն ու գանգատվում շենքերի անմխիթար վիճակից:Նշեմ, որ վթարայնության արդյունքում արդեն սկսել են պատերը խոնավություն շնչել, իսկ սենյակների տարբեր հատվածներում առաստաղին արդեն ուրվագծվում են պանելները:Եվ ով է մեղավո*ր.առաջին հերթին՝պետությունը, որ բնակարնները սեփականաշնորհելուց հետո ձեռքերը լվացել է ու ասում է՝,,դուք եք ձեր գլխի տերը,,:Իսկ պետական հիմնարկները 3 տարին մեկ նորոգում են պետական գումարներով:Ի վերջո, ինչքան կարելի է բնակչությանը մշտական կենցաղային տեռորի պայմաններում պահել ու միջհարեւանական լարված իրավիճակն օգտագործել՝ սեփական քաղաքական նպատակների համար: Էս ժողովուրդն էլ էնքան հետաքրքիր է՝էլ չասելու:Քաղաքապետի ու ավագանու թեկնածուների պահով մեկ էլ տեսար՝,,Բա էսինչի կռիշն,իմացած ըլնես՝Միշիկն ա,,.../Ու ասողն էլ Հանրապետականի թեկնածուին է կողմ.այ քեզ բա՜ն...,,փեսի,, կուսակցությանը դեմ են, ,,աներոջ,, կուսակցությանը՝կողմ.../: Կամ էլ՝,,Էսինչ թեկնածուն եվրոպական պռոյեկտ ա,, կամ՝,,ամերիկյան//եթե ասողը ծայրահեղ ռուսամետ է, կարող է ,,Ամերիկայի շուն,, էլ համարել՝վարկաբեկելու նպատակով, չմտածելով, որ էդ Ամերիկան է էսօր շատերին պահում Հայաստանում, որ որպես մարդ՝դեռ գոյություն են պահպանում/: Կամ՝ընդդիմադիր համարվելու մի ,,պայման,, է այն, թե ով՝ինչքան է երկրի ,,վոժդին,, հայհոյել կամ բղավել ՝,,Սերժիկ, հեռացիր,,:Այեզ բա՜ն...կարող է մի 1000անգամ բղավեն ,,Սերժիկ, հեռացիր,, բայց գործելակերպով իշխանության ջաղացին ջուր լցնեն:Մեկ էլ տեսար՝մի անկապ մեկը, որին մի 5 մարդ հազիվ է ճանաչում, դատարկ հարթակ տենելով՝բարձրանում է վրան ու սկսում անկապ ճղճղալ, հրահրել...Ու էս կարգի անկապ ճղճղացողները շատ ձեռնտու են իշխանություններին, որովհետեւ նրանք չեն բացատրում կամ համոզում, թե ինչու պետք է ,,ռեժիմը հեռանա,, այլ պարզապես՝ասում են ու փախչում:Կարճ ասած՝,,մուտիտներ,, են անում՝դատարկ հարթակ տեսնելով ու մեկ էլ տեսար՝որեւէ իրական կամ կեղծ ընդիմության ,,շվաքի, տակ հայտնվեիցն ու սկսեցին գործուն երազել՝Ազգային Ժողով թռնելու մասին:Հետո էլ, թե որ Աստված հաջողեց ու ընտրվեցին՝կարող է մի լավ թքեն իրենց պատգամավոր դարձրած կուսակցության երեսին ու պինդ ու պինդ կանգնեն իշխանության կողքին: ...Կարեւորը՝թեկնածուների կերպարն է.բարոյակամային, մարդկային տեսանկյունից, հոգեբանական կերտվածքը /հզոր առյուծ է, թե նենգ բորենի, հպարտ արծիվ է, թե լեշ սիրող գիշանգղ.../, կրթական մակարդակը, ինտելեկտը, կեցվածքը...հետո՝նախընտրական ծրագիրը.ինչպես եւ ինչից է պատրաստվում սկսել:Թե չէ ով ում մարդն է, ով ում ինչքան հայհոյեց...2003թվի նախագահական ու Ազգային Ժողովի ընտրություններում իշխանությանն ամենախիստ ու վարկաբեկիչ գնահատական տվողները, պախարակողներն այսօր որտեղ ե՜ն...այդ նույն իշխանության կողքին, մեջքին կամ ուսերին... Պարզ է, որ ինչ-որ մեկը նախընտրական ծախսերը հոգում է, մի քիչ էլ իրենք՝թեկնածուներն են ներդնում անում/հո ձեռքները չոր քարի տակ չէ/, բայց կարեւորը՝նպատակային ծախսեր լինեն:Հիմա որքանով է նպատակային, որ Վանաձորի կենտրոնական փողոցներում թեկնածուներից ոմանց մեծադիր գովազդային վահանակներն են տեղադրված, որոնց վրա ահռելի գումարներ են ծախսվել, մինչդեռ կարելի էր նախընտրական ծրագիրը բաժանել բնակիչներին/ոմանք , ի դեպ, բաժանել են՝որոշ թաղամասերում/: Արդեն 3 ծրագիր եմ ուսումնասիրել/բացի ՀՀԿ-ից, որին դեռ չեմ հանդիպել, քանի որ սրանք շատ ինքնավստահ են ու իրենց ծրագրեը բնակչությանը ջանք էլ չեն թափում հասցնել, ու ամենուր, անգամ՝հեռուստատեսությամբ, հայտարարում են, որ իրենց հաղթանակն ապահովված է/. բայց ոչ մեկում դեռ չեմ հանդիպել կենտրոնացված ջեռուցման վերաբերյալ/ՀՀԿ-ի էլ բանավոր ելույթներում չեմ հանդիպել՝հեռուստատեսությամբ ցուցադրվող/,մինչդեռ այն ամենամատչելի ու ապահով ջեռուցումն է ՝գազի ու էլեկտրաէներգիայի հետ համեմատած:Երեւի թեկնածուները հույս չունեն, որ ի վիճակի են այդ ծրագիրն իրականացնել.իսկ մինչեւ 90-ականները ՝բնակարանները դեռ ջեռուցվում էին:Ճիշտ է, բնակարանների մեծ մասից վաղուց հավաքվել են մարտկոցները, բայց՝ցանկության դեպքում կարելի էր նոր,ավելի որակյալ մարտկոցներով ապահովել բնակչությանը:ՋԷԿ-ը պարապուրդի է մատնված ու ասես դիտմամաբ սնանկացում է գնում, իսկ բնակիչները ձմռանը տներում սառչում են՝արդեն 20 տարուց ավելի/ասում են, մարզային նախկին իշխանությունների օրոք ՋԷԿ-ի խողովակները թալանվել են/:Ամեն դեպքում ՝հնարավոր է բնակչության կենտրոնացված ջեռուցումը, որն , ի դեպ, ոչ միայն Ռուսաստանում է կիրառվում /ավելի ճիշտ՝կիրառումից չի հանվել ՍՍՀՄ փլուզումից հետո/,այլեւ՝Երեւանի որոշ թաղամասերում, քանի որ այնտեղ համատիրություններն իրենց դերում են եղել, այլ ոչ թե՝բնակչությունից միայն անկապ վարձեր կորզել՝չմատուցած ծառայության դիմաց:Եթե համայնքապատկան կառույցները, մանկապարտեզները, հիմնարկները ջեռուցվում են լոկալ կաթսայատների միջոցով, բնակչությանն էլ կարելի էր այդ ծառայությունը մատուցել:Իսկ առայժմ ձմռան շեմին,շարունակում է ծառերի ,,հերն անիծվել,, ՝որպես վառելափայտ: Մի կետ էլ չեմ նկատել թեկնածուների ծրագրերում.կենցաղի տան վերականգնում՝բազմապրոֆիլ ծառայություններով:Մայրաքաղաքում անգամ կենցաղային շտապօգնություն կա, որ մարդիկ անհրաժեշտության դեպքում, անկախ օրվա ժամից՝իմանան, թե ինչի համար ում զանգեն, իսկ Վանաձորում մի հասարակ կենցաղի տուն էլ չկա, մինչդեռ տարբեր մասնագետներ պարապուրդի են մատնված կամ՝ստվերային ծառայություններ են մատուցում, որոնցից օգտվելու համար պետք է օրեր կորցնես:Իսկ այդ աշխատանքները կարելի էր կազմակերպել կենտրոնական հանրախանութում:Որեւէ ավագանի կարծես թե չի էլ հետաքրքրվել, թե ինչու է 90 տոկոսով անգործության մատնված կենտրոնական հանրախանութի եռահարկ շենքը, որտեղ կենցաղ սպասարկման ծառայություն հիշեցնող օբյեկտներից մի ժամագործի փոքր տարածք է մնացել, մի նորոգում կատարող վարպետ՝սահմանափակ հնարավորություններով: Վթարային շենքերը մի օր փուլ են գալու բնակիչների գլխին.կենցաղային տրագհեդիա՝մաս երկրորդ Ֆաշիստները ո՞նց էին պատերազմի ժամանակ սովետական գերիներին գցում մի սենյակ, ու ջրի դանդաղ կաթոցներով՝,,ներվերն ուտում,,.որ խոստովանեն, թե որտեղ են պարտիզանները։Այ էս կարգի կոնցլագերային պայմաններում ենք հայտնվում ժամանակ առ ժամանակ, իսկ վերջերս՝հաճախակի, քանի որ երկրաշարժից հետո վթարային համարվող շենքը՝Կ.Դեմիրճյան 26 հասցեում, որի վերին 4-րդ եւ 5-րդ հարկերը հաստատված էին որպես բնակության համար ոչ պիտանի, օր չկա՝որ ,,բռնության,, չենթարկվի.նախկինում կանանց կոնսուլտացիային պատկանող, բայց հետո՝Լոռու նախկին մարզպետ Քոչինյանի թեթեւ ձեռքով օտարված տարածքի մի որեւէ ,,բունուճի,, հերթական սեփականատիրոջ կամ վարձակալի կողմից.վերջին 15-16 տարում՝երեւի մի 10 սեփականատիրոջ ու վարձակալի ձեռքով է անցել, ու ամեն անգամ՝տիրոջ ճաշակին, նախասիրությանն ու փողի քսակին հարմարեցվել։Մի օր հացի փուռ է դարձել՝ծխնելույզը կտուրին թառեցրած /ու բնակարանները ծխով լցրած/, մի օր՝ծխնելույզը հանվել է ու մի այլ օբյեկտ դարձել...իսկ ամեն մի ճարտարապետական ձեւափոխում՝վտանգավոր հետեւանքներ է ունենում շենքի ամրության համար։Ըստ այդմ,հակված եմ կարծելու, թե լոգարանի հատվածում առաստաղի հերթական ու արդեն վերջնական ու անվերահսկելի կաթոցներն սկսվեցին՝1-2 ամիս առաջ շենքի ստորին հատվածներում ,,դռելային,, դղրդոցներից հետո, ինչն էլ առիթ հանդիսացավ, որ գցես բռնես՝կաթոցի պատճառը վերեւից է՞, թե՞՝ ներքեւից։ ,,Վերեւն,, ասում է՝,,Մեզանից չի,,։Չէ՞ որ վթարային, երկրաշարժից հետո չամրացված շենքի համար քլունգի մի հուժկու հարվածն էլ է հերիք, որ ջրատար համակարգում խախտումներ սկսվեն, խողովակների դիրքը փոխվի, ցեմենտը տեղ-տեղ ճաքի, ու դա էլ բավական է, որ ջուրն սկսի ապօրինի ելքեր որոնել։Եվ ամեն Աստծո օր/ ջրատար խոսովակների ,,աշխատանքն,, սկսվելու պահից/՝սկսվում է լոգարանի անկյունային հատվածներում ջրի կաթոցներով.տեւական ընդմիջումներով ընթացող, մինչեւ՝ուշ գիշեր.ավելացրած՝ջրի խողովակների մշտական անկապ կաթոցները/։Մարդ ես՝դիմացի։Ասեմ ձեզ, որ քաղաքի շատ բնակարաններ այս եւ այլ կամ ավելի վատ կարգի վիճակում են.իսկ պետությունն առնվազն միջոցներ չի հատկացնում/ծայրահեղ դեպքում՝ԽՍՀՄ ավանդներից՝բանկերում ,,սառեցված,,/, որ բնակիչներն իրենց ուժերով գոնե կոսմետիկ նորոգումներ անեն։Էլ չենք խոսում՝պետական միջոցներով նորոգելու մասին, որ սահմանափակվում է միայն շենքերի տանիքների շիֆերափոխմամբ.այն էլ՝ոչ բոլորին հասանելի, ու որի համար հաճախ էլ բնակիչների զույգ ոտքը մի կոշիկն են դնում, որ իրենք էլ մասնակցություն ունենան տանիքների նորոգմանը։Ու շենքերը ,,մանրից,, վարի են գնում.էլի ,,օղորմի,, Գորբաչովի հանգուցյալներին, որ երկրաշարժից հետո մարդկանց գումարներ հատկացրեց՝բնակարանների նորոգման համար, ու ոմանք հասցրին լավ-վատ մի կերպ նորոգումներ անել/թեպետ՝ ոմանց գումարները սառեցվելով՝ փոշիացան, քանի որ բանկերում թողեցին/։Բայց արդեն 25 տարի է անցել, իսկ այդ ընթացքում, սկսած՝2000թվից, պետական հիմնարկները երեք տարին մեկ՝անընդհատ նորոգում են պետական ու վարկային, դրամաշնորհային միջոցներով, անգամ նոր գերատեսչական շենքեր կառուցում/արդարադատության համակարգին պատկանող մի կառույց էլ ոչ միայն փառահեղ նորոգվեց, այլեւ շենքի ճակատային մասին մի հսկա բրոնզաձեւյլ արձան է տեղադրվել՝հիշեցնելով ,,բոշի յուղի շատացման,, վերաբերյալ հայտնի անեկդոտը/։Իսկ բնակելի շենքերը հայտնվել են Մուրացանի ժամանակվա Չիբուխլուի կարգավիճակում, սպասելով մի որեւէ առաքյալի կողմից փրկվելուն։ ,,Անգամ միջոցներ չունենք, որ գոնե մի թեթեւ թարմացնենք տները, գոնե հատակը ներկենք,,-իրավացիորեն դժգոհում է Բանյո փողոցի վթարային շենքերից մեկի մի բնակիչ, ու նրա նման՝էլի շատերը։Իսկ հեռուստատեսությամբ պարբերաբար ներկայացվում են վթարային կամ վթարային դարձող շենքերի բնակիչների բողոքները՝շենքերի վատ կամ վատթարագույն վիճակից՝դրանից բխող հետեւանքներով.լսո՞ղն ով է.տեր չկա, տիրական չկա։ Երեկ տեղեկություն ստացանք, որ Վանաձոր-Բագրատաշեն ավտոճանապարհի շինարարությունը, որն իր մեջ ներառում է նաեւ մայրուղու վրա,Ձորագէսում նոր կամրջի կառուցումը՝հնի պահպանմամբ, ինչպես՝նաեւ 2 թունելների նորոգումը, ի վերջո, ընթացքի մեջ է:Այդ առթիվ նախատեսված է 6 ամսով փակել ճանապարհի մի հատվածը եւ, մասնավորապես՝Թումանյան կայարան-Ձորագէս 2 թունելները՝աղետալի վիճակում գտնվող:Թերեւս, վարչապետի՝մոտ 2 շաբաթ առաջ Լոռու մարզ կատարած այցն ու տրանսպորտի նախարարին տված հանձնարարականն ու միջամտությունը՝ձգձգվող ծրագրին, արդյունք են տվել/Երեւի հիշեցվել է, որ ձմեռը յոթ սարի ետեւում չէ, իսկ դուք ,,հլա նոր եք ցրցամ տվել, թե որ կարեք,,/:Բնականաբար, այս ընթացքում Վանաձոր-Ալավերդի ավտոերթուղին փոփոխության կենթարկվի:Ըստ տեղեկությունների, ավտճանապարհի մասնակի փակման առնչությամբ, ուղեւորների ու շինարարության մեջ ընդգրկված աշխատողների շահերից ելնելով՝նախատեսված է վերագործարկել Հարավ-կովկսյան երկաթուղուն պատկանող Գյումրի-Վանաձոր-Այրում գնացքը:Վատն այն է, սակայն, որ Ձորագէսի երկաթուղային կառամատույցն աղետալի վիճակում է՝տարիներ շարունակ անտերության մատնված լինելու եւ քայքայվելու, թալանվելու արդյունքում, եւ ուղեվորների համար բարձրանալ-իջնելը վտանգներով հղի է:Հուսանք, որ Հարավ-կովկասյան երկաթուղու տնօրինությունը բարեհաճություն կցուցաբերի եւ կնորոգի կառամատույցը:Եթե Թումանյան կայարանի կառամատույցը նորոգվում է՝երկաթուղու կողմից, ուրեմն՝ցանկության դեպքում կարելի է նաեւ Ձորագէսի կառամատույցը նորոգել, մանավանդ, որ Թումանյան կայարանի համեմատությամբ Ձորագէսն զգալի առավելություններ ունի եւ բնակչության թվաքանակով, եւ աշխատատեղերի ու մարդկանց զբաղվածության առումով.Ձորագէսում են գտնվում՝ ՀԷԿ-ը, միջազգային կարգի տուրիստական հյուրանոցը, դեռեւս գործող 8-ամյա դպրոցը՝2000թվին ՄԱԿ-ի գումարներով վերակառուցված: ...Հիշեցնենք, որ մոտ 10-15 տարի առաջ, տրանսպորտի նախկին նախարար Անդրանիկ Մանուկյանի օրոք, Համաշխարհային բանկի գումարներով ՀՀ կառամատույցների մի մասը նորոգվեց, իսկ մի մասը/այդ թվում՝Ձորագէսի կառամատույցը/ չնորոգվեց՝լուծարման պատճառաբանությամբ, քանի որ երկաթուղու նախկին տնօրինությունը գտել էր ,,ոչ նպատակային,,՝շահութաբերության առումով/արհամարհած ունենալով բնակչության շահը/:Անգամ հերթը հասել էր Սանահինի դեպոյի լուծարման ,,անհրաժեշտությանը,, ինչն էլ հանգեցրել էր դեպոյի աշխատողների բողոքի ցույցին եւ անգամ՝ Ազգային Ժողովի միջամտության անհրաժեշտություն էր զգացվել երկաթուղու նախկին/այն ժամանակ Շայդուլինն էր/ սեփականատիրոջ որոշումներին խառնվելու առթիվ: Մեռանք էս երկրում վատամարդ դառնալով.ով՝որտեղ ասես՝քանդում-փորում է.մի օր տարածք են մեծացնում, մի օր՝փոքրացնում՝վթարային շենքերի հիմքերը խախտելով:Արթնացել եմ տհաճ անակնկալով.շենքը հերթական անգամ դղրդում է, դռդռում է, մի քիչ հետո մեկ էլ տեսնեմ՝բաղնիքային հատվածում առաստաղից կաթոցներ սկսվեցին, ու տհաճությամբ մտածեցի, որ 3-4 տարի առաջվա պատմությունը կրկնվում է, ու կարկուտը ծեծած տեղն է ծեծում:Ու չգիտես,թե ում՝ կամ ինչը պատճառ համարես.ներքեւի ,,քանդուքարափը,,... վերեւի լվացքը՞, թե՞՝ ջրի անպասելի ճնշման բարձրացումը...կամ բոլորը՝միասին:ժողովրդական ասացվածքն ասում է՝,,Արտը խախուտ, մհանեն՝կարկուտ,,. ինչից ասես՝կարող է վթար կամ վթարանպաստ վիճակ առաջանալ, ու չես էլ ուզում, թե նյարդերդ վտանգի ենթարկես, համատիրություն դիմես ու ասես՝,,Եկեք տեսեք թե ինչն ինչից է,,:Այս կարգի եւ էլ ավելի ծանր բողոքներ՝ողջ օրը հեռուստատեսւթյամբ ենք տեսնում:Իսկ շենքն իսկապես դառնում է վթարային.փողոցով ծանր բեռնատար կամ ,,ֆուռ,, անցնելիս հատակն ու լուսամուտի շրջանակները դղրդում են, շքամուտքի աստիճաններն են սկսել քայքայվել՝վաղուց ի վեր:Ինչքան ուզում է տանիքը նորոգեն՝պետական միջոցներով, դա փրկություն չէ:Այս պայմաններում գոնե աղետի գոտու բնակիչների ԽՍՀՄ ավանդները չեն վերադարձնում, որ մարդիկ կոսմետիկ նորոգումներ անեն՝27 տարի կապիտալ չվերանորոգված բնակարաններում:Մի խոսքով՝այս երկրում դիմանալու համար գերամուր նյարդեր են պետք:


text: Իրանի ռազմածովային ուժերն այսօր 10 օր տեւողությամբ զորավարժություններ են սկսում Հորմուզի նեղուցում, որը հանդիսանում է էներգակիրներով հարուստ Պարսից ծոցի երկրներից նավթի արդյունահանման կարեւորագույն ռազմավարական ճանապարհներից մեկը։ Իրանի ռազմածովային նավատորմի հրամանատար Հաբիբուլահ Սայարին հինգշաբթի օրը հայտարարել էր, որ «Վիլայեթ-90» խորագրով զորավարժությունների նպատակն է՝ «ցույց տալ Իրանի զինված ուժերի վճռականությունը, պաշտպանական եւ զսպողական կարողությունները՝ դրանով իսկ խաղաղության եւ բարեկամության ուղերձ հղելով Հարմուզի նեղուցում, Օմանի ծովում եւ Հնդկական օվկիանոսի ազատ ջրերում»։


text: Հայաստանի Հանրապետության ժողովրդական արտիստ, պարուսույց Ռուդոլֆ Խառատյանը մոտ մեկուկես տարի առաջ թողեց Երեւանի Ալեքսանդր Սպենդիարյանի անվան օպերայի եւ բալետի ազգային ակադեմիական թատրոնի գլխավոր բալետմեյստերի պաշտոնը, այս ընթացքում, սակայն, նրա նախաձեռնությամբ ստեղծվեց հայկական բալետային պարարվեստի զարգացման «Բալետ 20-21» հիմնադրամը։ Այս հիմնադրամի նախաձեռնությամբ, նաեւ` մշակույթի նախարարության աջակցությամբ, սեպտեմբերի 29-ին Իտալիայի Վերոնա քաղաքում ներկայացվելու է «Ամեն» ներկայացում-շոուն։ Ռուդոլֆ Խառատյանի խոսքով, բեմադրության կոմպոզիտորը Արաքսյա Մուշեղյանն է։ Բեմադրությունը նվիրված է Հայոց ցեղասպանության 100-ամյա տարելիցին եւ հնչելու է որպես եզրափակիչ ակորդ այս տարվա Ցեղասպանության 100-րդ տարելիցին նվիրված միջոցառումների շրջանակում։ Հայաստանում սեպտեմբերի 23-ին Օպերային թատրոնում կներկայացվի Ռուդոլֆ Խառատյանի բեմադրած «Զույգ արեգակներ» բալետը, որից հետո միանգամից պարախումբը կմեկնի Վերոնա։ «Շոուն կպատմի ամբողջ հայ ազգի պատմությունը։ Ես եմ բեմադրող եւ՛ բալետմեյստերն եմ այս ամբողջ ներկայացման, եւ՛ ռեժիսորն եմ։ Այնպես ենք արել, որ ցույց տանք ամբողջ հայ պատմությունը 5 հազար տարի առաջվանից մինչեւ այսօր, ցույց տանք մեր անցած ճանապարհը՝ ընդգրկելով շատ հայտնի երգիչներ, երգչուհիներ, համաշխարհային աստղեր նույն բեմադրության մեջ՝ 1 ժամ 40 րոպեանոց, որից կես ժամը կլինի բալետայինը, այսինքն՝ օրգանական մաս է դառնալու բալետն ամբողջ ներկայացման։ Երգերով է պատմությունը ուղեկցվելու, պարերով, այսինքն՝ բեմադրության, ոչ թե պարերով, բալետային, եւ էկրաններ պետք է ունենանք շատ մեծ, որտեղ կցուցադրվեն մանրանկարչության գոհարներ, մեր ճարտարապետության, պատմամշակութային», - ասաց Խառատյանը։ «Ազատության» հետ զրույցում նա նշեց, որ շատ էր ցանկանում, որ Վերոնա եկող իտալացին կամ օտարը, որ պետք է դիտի ներկայացումը, շատ ավելի ուրիշ աչքերով տեսնի Հայաստանը։ «Այն, ինչ-որ ես կուզեի, որ Հայաստանը ներկայացվեր», - ասաց Խառատյանը։ Վերոնայում կայանալիք «Ամեն» խորագրով բեմադրությանն իրենց մասնակցությունն են բերելու այնպիսի արտիստներ, ինչպիսիք են Հասմիկ Պապյանը, Բարսեղ Թումանյանը, Ջուլիետա Գալստյանը եւ այլ նշանավոր հայ երգիչներ։ Նրանց հետ համատեղ հանդես են գալու նաեւ իտալացի երաժիշտներ, երգիչներ՝ ամերիկացի անվանի դիրիժոր, աշխարհի լավագույն նվագախմբերը ղեկավարած Ջոն Ֆիորեի գլխավորությամբ։ Հարցին, թե բեմադրությունը ներկայացնելո՞ւ են Հայաստանում, Խառատյանը պատասխանեց. - «Հնարավոր է։ Նրանք մտադրություն ունեն ոչ միայն Իտալիայում ներկայացնենք, այլ ամբողջ աշխարհով այս շոու ներկայացումը շրջի»։ Ինչ վերաբերում է Հայաստանում բալետային արվեստի զարգացմանը, ապա Ռուդոլֆ Խառատյանի խոսքով՝ «Բալետ 20-21» հիմնադրամը հենց լծվել է այդ գործին։ «Էս վերջերս մենք մեծ ներկայացում ներկայացրեցինք «Զույգ արեգակներ», շատ հետաքրքիր ներկայացում է։ Ասեմ, որ բալետը իհարկե առաջընթաց ունի», - նշեց նա։


text: Մերկելը` Եվրամիության ամենաազդեցիկ դերակատար «Ազատություն» ռադիոկայանի վերլուծաբան Դեյզի Սինդելարի կարծիքով, այս շաբաթավերջին կարող է ռուս-ուկրաինական ճգնաժամի կարգավորման հնարավորություն ի հայտ գալ։ Դրա համար կա հինգ հուսադրող հանգամանք։ Առաջինը միջնորդի անձն է. ապրիլին Ուկրաինայի արեւելքում սկսված մարտերից հետո այդ երկիր են այցելել Կանադայի վարչապետ Սթիվեն Հարփերը, Միացյալ Նահանգների փոխնախագահ Ջո Բայդենը, ՆԱՏՕ-ի գլխավոր քարտուղար Անդերս Ֆոգ Ռասմուսենը, բայց վերլուծաբանները նշանակություն են տալիս հենց Գերմանիայի կանցլերի այցին, որովհետեւ նա է ղեկավարում Եվրոպայի տնտեսապես առավել զարգացած երկիրը, որը գերակայող դեր ունի Եվրոպական միության արտաքին քաղաքականության ասպարեզում։ Մերկելը խոսում է ռուսերեն, ավելի նպաստավոր, ոչ պաշտոնական եւ աշխատանքային մթնոլորտում է շփվում Ռուսաստանի նախագահ Վլադիմիր Պուտինի հետ։ Մերկելի այցն ինքնին խթան է Ուկրաինայի նախագահ Պետրո Պորոշենկոյի համար, քանի որ Եվրամիության ղեկավարները վերջին շրջանում, մի տեսակ, չէին շտապում Կիեւ։ Մերկելն արդեն ակնարկել է, թե ինչպիսին կարող է լինել փոխզիջման հնարավոր տարբերակը։ Բրիտանական պարբերականի ուշագրավ կանխատեսումը Օգոստոսի 18-ին Ռիգայում Գերմանիայի կանցլերը ասել է, որ ՆԱՏՕ-ն կերաշխավորի Բալթյան երկրների եւ Լեհաստանի անվտանգությունը եւ դրա համար արդեն ձեռնարկում է անհրաժեշտ միջոցներ, սակայն մշտական ռազմակայաններ տեղադրելու հարց օրակարգում չկա։ «Ինդեփենդենթ» պարբերականի փոխանցմամբ, իբրեւ թե, կա այսպիսի նախաձեռնություն` Ուկրաինան ճանաչում է Ղրիմը ռուսներին փոխանցելու իրողությունը, ռուսները դադարեցնում են Ուկրաինայի արեւելքին ցուցաբերվող աջակցությունը, պարտավորվում են չխոչընդոտել Ուկրաինայի եվրոպական ինտեգրմանը։ Կողմերը կնքում են երկարատեւ գազային պայմանագիր, որը ներառում է հատուցում Ղրիմի կորստի եւ սեւծովյան նավատորմի կայանման վարձի համար, Ուկրաինան պարտավորվում է չմիանալ ՆԱՏՕ-ին։ Գուցե հենց այդ «ծրագիրը» կփորձի առաջարկել Գերմանիայի կառավարության ղեկավարը։ Վերլուծաբան Սինդելարը նշում է, որ պաշտոնական Մոսկվան, Բեռլինը եւ Կիեւը որեւէ մեկնաբանություն չեն տվել «Ինդեփենդենթի» բացահայտման վերաբերյալ։ Պատմական զուգադիպություններ Երկրորդ հանգամանքը` պատմական զուգահեռների շարքից է։ Մերկելի այցը համընկնում է պատմական երկու իրադարձությունների հետ։ Ճիշտ 75 տարի առաջ` 1939 թվականի օգոստոսի 23-ին, Խորհրդային Միության եւ նացիստական Գերմանիայի արտգործնախարարները ստորագրել են «Չհարձակման պայմանագիրը», որը հայտնի է նաեւ որպես «Մոլոտովի եւ Ռիբենտրոպի պակտ»։ Այդ փաստաթղթով Գերմանիան եւ Խորհրդային Միությունը միմյանց միջեւ «բաժանել են» հին մայրցամաքում ազդեցության գոտիները։ «Պակտի» գաղտնի հավելվածները Խորհրդային Միությանն ընձեռել են Բալթյան երեք երկրները, ինչպես նաեւ Լեհաստանի, Ռումինիայի եւ Ֆինլանդիայի հատվածները զավթելու հնարավորություն։ Մեկ այլ պատմական հանգամանք է այն, որ օգոստոսի 23-ին Ուկրաինան անկախության օրն է նշում։ 2014-ի տոնական զորահանդեսը տեղի կունենա քաղաքական եւ պատմական յուրահատուկ համատեքստում։ «Ուրվագծվում է ճանապարհային քարտեզը» Երրորդ հանգամանքը Պուտինի եւ Պորոշենկոյի հանդիպումն է։ Վերջին անգամ նրանք հանդիպել եւ հպանցիկ զրուցել են հունիսին` Ֆրանսիայում, Երկրորդ աշխարհամարտում Արեւմտյան դաշնակիցների ափհանման (D-Day) հոբելյանի օրը։ Օգոստոսի 26-ին նրանք նորից կհանդիպեն` այս անգամ Մինսկում, որտեղ Պուտինին եւ Պորոշենկոյին կմիանան Քեթրին Էշթոնի ղեկավարած Եվրամիության պատվիրակությունը եւ Եվրասիական տնտեսական միության համահիմնադիրներ Բելառուսի ու Ղազախստանի նախագահներ Ալեքսանդր Լուկաշենկոն եւ Նուրսուլթան Նազարբաեւը։ Պորոշենկոյի օգնական Վալերի Չալին ասել է, որ ուրվագծվում է «պատերազմից դեպի խաղաղություն քայլ անելու ճանապարհային քարտեզը»։ Ռազմի դաշտում Ուկրաինայի դիրքը հզորացել է Չորրորդ գործոնը ռազմական է։ Պատերազմի նախնական փուլում ուկրաինական բանակը խղճուկ ամբոխի տպավորություն է թողել, բայց վերջին ժամանակաշրջանում լուրջ նվաճումներ է ապահովել, մինչդեռ Ուկրաինայի արեւելյան շրջաններում ռուս անջատական մարտիկների հանդեպ տեղի բնակչության երբեմնի անվերապահ վստահությունը սկսել է նվազել։ Դրա պատճառներից մեկն այն է, որ գրանցվել են անջատականների կողմից ավազակության եւ տեղացիներին առեւանգելու, թալանելու դեպքեր։ Ինքնահռչակ Դոնեցկի հանրապետությունը նույնիսկ ընդունել է գերագույն պատժաչափ` մահապատիժ կիրառելու օրենք, ինչը վկայում է այդ տարածքում հանցավորության լայն տարածման մասին։ Բացի այդ, անջատական մարտիկների համբավին մեծ վնաս է հասցրել մալայզիական «Բոինգի» կործանումը, որի հետեւանքով սպանվել է 298 մարդ անմեղ մարդ։ Ու թեպետ առայսօր պաշտոնապես հայտնի չէ, թե կողմերից որ մեկն է վայր գցել օդանավը, այնուամենայնիվ ամբողջ աշխարհում գերակայող վարկածն այն է, որ այդ հանցագործության համար պատասխանատվությունը ռուսներն են կրում։ Կրեմլին ձեռնտու չէ այս ճգնաժամը Հինգերորդ հանգամանքն էլ Ռուսաստանի դիրքորոշումն է։ Վերլուծաբան Սինդելարի կարծիքով, Ղրիմի զավթումից հետո ամբողջ Ռուսաստանում սկսված ցնծության եւ համատարած ուրախության ժամանակն ավարտվում է։ Կրեմլը լուրջ տնտեսական խնդիրների առաջ է կանգնել, պատժամիջոցների ազդեցությունը օրըստօրե ավելի հստակ է զգացվում։ Վլադիմիր Պուտինի համար խիստ անցանկալի է ժողովրդի սոցիալական դժգոհությունը, եւ նա էլ կցանկանա ավարտել այս առճակատումը։ Եթե Պուտինը կարողանա որեւէ միջոցով ամրացնել Ղրիմի գրավումը` թեկուզ մնացած Ուկրաինայի կորստի հաշվին, ապա միեւնույն է ռուսաստանցիները նրան կհամարեն «հաղթող առաջնորդ», ինչը կտա նախագահությունը համեմատաբար հանգիստ շարունակելու հնարավորություն։


text: Հրապարակվել են «աշխարհի լավագույն աշխատանք» մրցույթի եզրափակիչ դուրս եկած 16 հոգու անունները 11:56 03 Ապրիլի 2009 «Աշխարհի լավագուն աշխատանք» միջազգային մրցույթի կազմակերպիչներն ուրբաթ հայտարարել են մրցանակի թեկնածուների ցանկի ավելացման մասին՝ այն ընդլայնելով մինչեւ 16-ը, հաղորդում է նախագծի ինտերնետ կայքը։ Մեծ արգելախութի կազմում ընդգրկված Համիլթոն արեւադարձային կղզու վերակացուի պաշտոնի մրցույթը հայտարարել են Ավստրալիայի Քվինսլենդ նահագնի իշխանություններն ու Tourism Queensland տուրիստական ընկերությունը, հաղորդում է «ՌԻԱ Նովոստին»։ Ավելի վաղ ծրագրվում էր սահմանափակվել 11 թեկնածուով։ Այդ ցանկում ընդգրկվելու հնարավորություն է ստացել թարգմանչուհի Քլեյր Վանգը (Թայվան), ով հաղթել էր հանդիսատեսի համակրանք մրցույթում։ Tourism Queensland ընկերության տնօրեն Էնթոնի Հեյեսի խոսքերով, ընկերությունը որոշել է ընդլայնել ցանկը, «որպեսզի ժյուրիի անդամները չսպանեն միմյանց», քանի որ արժանի բազմաթիվ մրցակիցների թվում վերջնական ընտրությունն անելը շատ դժվար է լինելու։ Կազմակերպիչները, ընդհանուր առմամբ, ստացել են ավելի քան 34 հազ. հայտ արեւադարձային կղզու վերակացուի պաշտոնը զբաղեցնել ցանկացողներից։ Եզրափակչում հայտնվել է 20-38 տարեկան տասը տղամարդ եւ վեց կին՝ աշխարհի 15 երկրից։ Երկար ժամանակ եզրափակչում հայտնվելու լավ հնարավորություններ ուներ ծովային կենսաբանության ոլորտում ռուս մասնագետ 29-ամյա Յուլիա Յալովիցինան։ Սակայն մարտի 19-ին ռուս կենսաբանին հանել էին նախագծից՝ պոռնոսկանդալի պատճառով, որի հետ անմիջական կապ ուներ նա։ Մայիսի սկզբին եզրափակիչ անցածները կուղեւորվեն բաղձալի կղզի, որտեղ մայիսի 6-ին կազմակերպիչները կհրապարակեն հաղթողի անունը։ Արեւադարձային դրախտի վերակացուն կստանա 150 հազ. դոլար կես տարվա աշխատանքի համար։ Աշխատակցին կտրվի անվճար ավիատոմս երկու ուղղությամբ, ինչպես նաեւ անվճար բնակարան՝ լողավազանով եւ գոլֆի դաշտով։ Վերակացուի պարտավորությունների մեջ է մտնում կղզում զբոսնելը, ստորջրյա սուզումներն ու որոշ այլ խնդիրներ։ Բացի այդ, կղզու պատասխանատուն պետք է բլոգ վարի ինտերնետում եւ շաբաթը մեկ անգամ թարմացնի լուսազեկույցներն ու տեսաօրագրերը։-0- Ղարաբաղյան հակամարտությունը առանձնահատուկ կարեւորություն է ներկայացնում Մոսկվայի համար, այդ իսկ պատճառով այն պատրաստ չէ զիջումներ անել Անկարային ռուս-թուրքական հարաբերությունների բարելավման համատեքստում, կարծում է թուրքագետ Գեւորգ Պետրոսյանը:


text: Արտակարգ դեպք է տեղի ունեցել Գեղարքունիքի մարզում։ Shamshyan.com-ի փոխանցմամբ, ժամը 00։50-ի սահմաններում ոստիկանության Վարդենիսի բաժին ահազանգ է ստացվել, որ Վանեւան գյուղի «Վանեւան» ռեստորանային համալիրում խուլիգանություն է տեղի ունենում, իսկ կատարողը զինված է ատրճանակով։ Մինչ ոստիկանների ժամանելը խուլիգանություն կատարողը նախ տակն ու վրա է արել ողջ ռեստորանը, կոտրել ողջ սպասքը, գույքը, այնուհետեւ ծեծի է ենթարկել ռեստորանի աշխատակից 51-ամյա Հրայր Ավետիսյանին։ Այդ պահին Հ. Ավետիսյանին օգնության է հասել նրա որդին 24-ամյա Գոռ Ավետիսյանը, որը նույնպես ծեծի է ենթարկվել, ինչից հետո ատրճանակով զինված երիտասարդը առեւանգել է նրանց։ Խուլիգանություն, անձի առեւանգում, հայր եւ որրդուն ծեծի ենթարկելու կասկածանքով որոնվում է Վարդենիս քաղաքի Արզումյան փողոցի բնակիչ, սակայն Երեւանում բնակվող 30-ամյա Ռոմիկ Մինասյանը, որը Վանեւանի գյուղապետի փեսան է։ Նշված ռեստորանը պատկանում է Վարդենիսի նախկին ոստիկանապետ Տիգրան Գալստյանին, Վանեւանի գյուղապետն էլ նրա հետ փայատեր է։ Փաստի առթիվ հարուցվել է քրգործ։


text: Copy and paste the embed code below. The code changes based on your selection. The code has been copied to your clipboard. Video size Ապրիլի 13-ի լույս 14-ի գիշերը օդի ջերմաստիճանի նվազման հետեւանքով բույսերի ցրտահարման վտանգ է սպասվում ՀՀ մի քանի մարզերում: Մասնագետները գյուղացիներին խորհուրդ են տալիս ծխապատել այգիները` ցրտահարությունը կանխելու համար:


text: Ղարաբաղի շուրջ ծավալվող միջազգային քաղաքական գործընթացը կապված է աշխարհաքաղաքական շահերի հետ. պատգամավոր 18:40 26 Սեպտեմբերի 2007 ԵՐԵՎԱՆ, 26 սեպտեմբերի./Նովոստի-Արմենիա/. Ղարաբաղի շուրջ ծավալվող միջազգային քաղաքական գործընթացը կապված է աշխարհաքաղաքական շահերի հետ։ Չորեքշաբթի Երեւանում նման կարծիք է արտահայտել Հայաստանի հանրապետական կուսակցության խորհրդարանական խմբակցության անդամ Արմեն Աշոտյանը՝ ելույթ ունենալով «Ինչու՞ չեն լուծվում Հարավային Կովկասի հակամարտությունները» թեմայով սեմինարի ժամանակ։ «ԼՂՀ-ի շուրջ ծավալվող միջազգային քաղաքական գործընթացը իր համար ճանապարհ է հարթում պայմանական բուրգի օգնությամբ, որը կազմված է համապատասխան շահագրգիռ սուբյեկտներից»,- ասաց նա։ Աշոտյանի խոսքերով, բուրգի գագաթին գտնվում է ԼՂՀ-ն, իսկ հիմքին՝ Ռուսաստանի Դաշնությունը, ԱՄՆ-ը եւ ԵՄ-ը։ «Միջին մակարդակների վրա տեղավորվել են հետեւյալ զույգերը՝ Հայաստան-Ադրբեջան եւ Թուրքիա-Իրան»,- պարզաբանեց նա։ Դրա հետ մեկտեղ պատգամավորը նշեց, որ Ղարաբաղի ժողովրդի ինքնորոշման իրավունքի հաստատման արդյունքում, քաղաքական գործընթացը էպիկենտրոնից տարածվեց շահագրգիռ երկրների վրա, այդ թվում՝ Ռուսաստանի Դաշնության, ԱՄՆ-ի եւ ԵՄ-ն։ Բացի այդ, Աշոտյանի խոսքերով, ԼՂՀ –ի շուրջ ծավալվող միջազգային քաղաքական գործընթացները պետք է տեղավորվեն հայկական կողմի սկզբունքների շրջանակներում՝ Ղարաբաղի ժողովրդի ինքնորոշման իրավունքի հաստատում, Հայաստանի եւ ԼՂՀ-ի միջեւ ընդհանուր ցամաքային սահմանի պահպանում, ինչպես նաեւ ԼՂՀ անվտանգության միջազգային երաշխիքների ապահովում։ Ղարաբաղյան հակամարտության սկիզբը դրվել է 1988 թ.-ին, երբ հիմնականում հայերով բնակեցված Լեռնային Ղարաբաղը հայտարարեց Ադրբեջանի կազմից դուրս գալու մասին։ 1991 թ.-ի դեկտեմբերի 10, Խորհրդային Միության փլուզումից մի քանի օր առաջ, Լեռնային Ղարաբաղում տեղի ունեցավ հանրաքվե, որի ժամանակ բնակչության ճնշող մեծամասնությունը՝ 99,89 տոկոսը Ադրբեջանից ամբողջովին անկախանալու կողմ քվեարկեց։ Դրանից հետո սկսվեցին լայնամասշտաբ ռազմական գործողություններ, որոնց հետեւանքով Ադրբեջանը կորցրեց վերահսկողությունը Լեռնային Ղարաբաղի եւ նրան հարակից յոթ շրջանների նկատմամբ։ 1994 թ.-ի մայիսի 12-ին՝ զինադադարի մասին համաձայնագրի ուժի մեջ մտնելուց հետո հակամարտության գոտում դադարեցին ռազմական գործողությունները։ Պատերազմի հետեւանքով երկու կողմից զոհվեց մոտավորապես 25-30 հազ մարդ եւ մոտ մեկ միլիոնը ստիպված եղավ լքել բնակավայրերը։ Զինադադարի ռեժիմի մասին համաձայնությունը պահպանվում է մինչ այժմ։ 1992 թ.-ից մինչ օրս ընթանում են բանակցություններ հակամարտության խաղաղ կարգավորման ուղղությամբ ԵԱՀԿ Մինսկի խմբի շրջանակներում, որի համանախագահներն են ԱՄՆ-ն, Ռուսաստանը եւ Ֆրանսիան։-0-


text: ՀՀ ՔԿ հատկապես կարեւոր գործերի քննության գլխավոր վարչության վարույթում շարունակվում է հուլիսի 29-ի ուշ երեկոյան Էրեբունի եւ Նուբարաշեն վարչական շրջանում տեղի ունեցած անկարգությունների դեպքերի առթիվ հարուցված քրեական գործի նախաքննությունը։ Այս մասին հայտնում են ՀՀ քննչական կոմիտեի դեպարտամենտի տեղեկատվության եւ հասարակայնության հետ կապերի բաժնից։ Քննվող քրեական գործերով ձեռնարկվում են անհրաժեշտ քննչական գործողություններ՝ բազմակողմանի, օբյեկտիվ եւ լրիվ քննությունն ապահովելու ուղղությամբ՝ ՔԿ իրավասության շրջանակներում։ Ձեռք բերված ապացույցների գնահատմամբ՝ վարույթն իրականացնող մարմինն օգոստոսի 5-ին որոշում է կայացրել որպես կասկածյալ ներգրավված Եղիշե Պետրոսյանի նկատմամբ դադարեցնել քրեական հետապնդումը եւ նրա մասով վարույթը կարճել։ Հաշվի առնելով հանրության հետաքրքրությունը՝ տեղեկացնում ենք, որ քրեական գործով օգոստոսի 5-ի դրությամբ որպես մեղադրյալ ներգրավվել է 8 անձ, որոնցից 3-ին մեղադրանք է առաջադրվել ՀՀ քրեական օրենսգրքի 225-րդ հոդվածի 1-ին մասով, 5-ին՝ ՀՀ քրեական օրենսգրքի 225-րդ հոդվածի 2-րդ մասով։ Նախաքննությունը շարունակվում է, կատարվում են մեծածավալ քննչական եւ դատավարական գործողություններ՝ քրեական գործի շրջանակներում դեպքի բոլոր հանգամանքները պարզելու ուղղությամբ, անհրաժեշտ օպերատիվ-որոնղական միջոցառումներ իրականացնելու վերաբերյալ հանձնարարություններ են տրվել ոստտիկանության համապատասխան ստորաբաժանումներին։ Նախաքննության արդյունքներով կայացվող դատավարական որոշումների մասին կտեղեկացնենք պարբերաբար։


text: ՆԻԿՈԼԻ ՊԱՏԱՍԽԱՆԸ HAYKK-Ի ՀԱՐՑԻՆ Հարց Haykk-ից Nikol jan, es petrvari 28-in mi qani im ditarkum ei uxarkel, u chimaca stacel eir te voch. Miguce im gracum voreve nor ban qo hamar chkar bayc ete djvar chi imac tur stacel es te voch? shnorhakalutyun Նիկոլի պատասխանը - Սիրելի Հայկ, ես ուշադիր նայեցի իմ մոտ եղած նամակները, եւ ձեր նամակը ցավոք չկա իմ արխիվում: Ըստ ամենայնի չեմ ստացել, ինձ առայժմ անհայտ պատճառներով: Կշարունակեմ փնտրել, կամ եթե ցանկություն ունեք` կրկին ուղարկեք ձեր դիտարկումները: Հնարավոր է դրանք տեղ հասած չլինեն ինտերնետի վատ աշխատանքի պատճառով: Երբեմն լինում է այդպես: Շնորհակալություն: Եւ կներեք:


text: Հայ գիտնականները իրենց կովկասցի գործընկերներին կոչ են անում սկսել Աղվանքի պատմական ուսումնասիրությունը 19:03 03 Սեպտեմբերի 2007 ԵՐԵՎԱՆ, 3 սեպտեմբերի./Նովոստի-Արմենիա/. Հայ գիտնականները իրենց կովկասցի գործընկերներին կոչ են անում սկսել Աղվանքի պատմական ուսումնասիրությունը։ Այս մասին երկուշաբթի հայտարարեց հայտնի հայ թուրքագետ, ՀՀ ԳԱԱ արեւելագիտության ինստիտուտի տնօրեն Ռուբեն Սաֆրաստյանը՝ ելույթ ունենալով «Աղվանքի պետականությունը եւ էթնոմշակութային ժառանգությունը» միջազգային գիտական համաժողովի ժամանակ։ Նրա խոսքերով, համաժողովի անցկացումը Աղվանքի հիմնախնդիրների տարբեր ասպեկտների շուրջ լուրջ ուսումնասիրություններ կատարելու յուրօրինակ հրավեր է։ «Սա ճշմարտության համատեղ որոնման գործընթաց է, որի ժամանակ տարբեր մոտեցումների եւ կարծիքների բախման արդյունքում հիմքեր են ստեղծվում պատմական իրականությունը ավելի խորը հասկանալու համար»,- ասաց Սաֆրաստյանը։ Նա հույս հայտնեց, որ այս գործընթացին հետագայում կմիանան նաեւ Ադրբեջանի գիտնականները։ «Օրինաչափ է, որ այդ նախաձեռնությունը դուրս է գալիս Հայաստանից, քանի որ հենց հայկական էթնոսն է տվել ուժեղագույն քաղաքական խթանը եւ հոգեւոր ներքին մղումը ալբանական պետականության ծագման համար, եւ հենց հայկական պատմագրական ավանդույթն է պահպանել այս պետության մասին տեղեկությունների հիմնական համալիրը»,- ասաց Սաֆրաստյանը։ Նրա խոսքերով, «Ադրբեջանի կողմից աճող համառությամբ փորձեր են ձեռնարկվում մեր իրականության ամենատարբեր ոչ գիտական ասպեկտները պատմական իրականություն տեղափոխելու նպատակով»։ «Աղվանքի պատմական ուսումնասիրությունը թույլ կտա աստիճանաբար վերացնել պատմական իրականության նկատմամբ նման մոտեցումը, առավել եւս, որ այդ պետականությունը պահանջում է լուրջ եւ օբյեկտիվ ուսումնասիրություն»,- ասաց Սաֆրաստյանը։ Աղվանքը արեւելյան Անդրկովկասի տարածքում գտնվող հնագույն պետություններից է, բնակեցված է տարբեր ազգություններով, այդ թվում ՝ ալբանացիներով (Կասպից ծովի ափին, Արաքս եւ Քուռ գետերի ներքին հոսանքի մոտ)։Աղվանքի հատուկ տեղը պատմության մեջ բացատրվում է նրանով, որ նրա տարածքում էին գտնվում «Կովկասի դարպասները» (Չոլա քաղաքը ժամանակակից Դերբենտի շրջանում), որոնք որպես կամուրջ կապում էին Եվրոպան եւ Ասիան։ Մ.թ.ա. 1 դարում Աղվանքի ժողովուրդը Հայաստանի եւ Վրաստանի ժողովուրդների հետ հերոսական պայքար էր մղում հին հռոմեացիների դեմ՝ նրանց Անդրկովկաս ներխուժելու ժամանակ (Լուկուլայի արշավները մ.թ.ք. 69-97 եւ Պոմպեյի արշավները 66-65 մ.թ.ա.)։ Մ.թ.ա. 3-5 դդ. Աղվանքում քրիստոնեությունը ընդունվում է որպես պետական կրոն։ Աղվանքի քրիստոնեական եկեղեցու առաջնորդն էր ինքնավար ալբանացի կաթողիկոսը։ 5-րդ դարում Աղվանքը հակասասանյան ապստամբության (450—451) ամենաակտիվ մասնակիցներից էր, որը գլխավորում էր հայ իշխան Վարդան Մամիկոնյանը։ 6-րդ դարում սասանիդները ոչնչացրեցին ալբանացի թագավորների դինաստիան, իսկ 7-րդ դարում սասանիդյան շահինշահերի լծի դեմ շարունակական պայքար մղելու արդյունքում Աղվանքի անկախությունը վերականգնվեց։ 7-րդ դարում Աղվանքի ամենանշանավոր տիրակալը Ջեւանշիր Գիրդիմանսկին էր [638—670]։ Նրա օրոք լայն զարգացում ստացավ ալբանական գիրը եւ կազմվեց «Աղվանների պատմությունը», որը պատկանում էր հայ պատմաբան Մովսես Կաղանկատվացու գրչին, որն էլ հանդիսանում է Աղվանքի պատմության հիմնական աղբյուրը։ 8-րդ դարում Աղվանքի բնակչության մեծ մասը մուսուլմանացվեց Խալիֆաթի կողմից։ 9-10 դդ. ընթացքում ալբանացի իշխաններին հաջողվեց մի քանի անգամ, կարճ ժամանակով Աղվանքում վերականգնել արքայական իշխանությունը։ --0—


text: Հայաստանի նախկին արտգործնախարար Վարդան Օսկանյանը համարում է, որ Սահմանադրության նախագիծը հետքայլ է Հայաստանում արդեն իսկ փխրուն ժողովրդավարությունից: «Առաջարկվող սահմանադրությունը ժողովրդին էապես հեռացնում է եւ՛ քաղաքական, եւ՛ որոշումների կայացման գործընթացներից՝ ժողովրդի դերը հասցնելով նվազագույնի: Նախ, նախագահն ընտրվում է ոչ թե անմիջապես ժողովրդի, այլ խորհրդարանի կողմից: Նույնը վերաբերում է վարչապետին: Սահմանադրության դրույթների գերակշիռ մասը կարող է փոփոխվել ոչ թե ժողովրդի, այլ խորհրդարանի անդամների 2/3-ի կամքով»,- ֆեյսբուքյան իր էջում գրում է Օսկանյանը։ Ավելին, ըստ նախկին արտգործնախարարի, նոր Սահմանադրության ընդունումից հետո փոփոխվելիք Ընտրական օրենսգիրքը կարող է իսկական տրոյական ձի դառնալ Հայաստանի ժողովրդավարության համար: «Շրջանառվող հուսալի պնդումների համաձայն՝ խորհրդարանական ընտրությունները լինելու են ոչ թե ընդհանրական համապետական ցուցակով, այլ՝ ռեյտինգային եւ ըստ առանձին ընտրաշրջանների: Դա կնշանակի, որ Հայաստանում համապետական ընտրությունները՝ որպես այդպիսին, ի սպառ կարող են վերանալ: Այլ կերպ ասած՝ խորհրդարանական կայուն մեծամասնությունն էլ ուղղակիորեն չի ընտրվելու ժողովրդի կողմից: Մի խոսքով՝ ժողովրդի դերը հասցվում է նվազագույնի»: Օսկանյանի խոսքով՝ կառավարման ամբողջ համակարգի խարիսխը լինելու են քաղաքական կուսակցությունները, որոնք այսօր Հայաստանում թերի ինստիտուտներ են.- «Կա՛մ կայացած չեն, կա՛մ ժողովրդավարական չեն, կա՛մ թափանցիկ չեն, կա՛մ էլ այդ ամենը միասին: Հայաստանում ցանկացած քաղաքական, պետական ինստիտուտ այսօր ավելի կայացած է, քան երկրի որեւէ քաղաքական կուսակցություն»։ «Նման Սահմանադրություն կարող են իրենց թույլ տալ միայն այն երկրները, որոնք ունեն ժողովրդավարության ամուր ավանդույթներ եւ հետեւաբար՝ կայացած քաղաքական կուսակցություններ»,- եզրափակում է նա։


text: ԲՀԿ-ի դիրքերը թուլանո՞ւմ են «168 ժամը» գրում է, որ ՀՀ կառավարության նոյեմբերի 4-ի նիստում որոշում է ընդունվել ՀՀ Քաղաքաշինության նախարարության ենթակայությունից հանել «Գնագոյացման վերլուծական տեղեկատվական կենտրոն» ՊՈԱԿ-ը եւ տեղափոխել էկոնոմիկայի նախարարության ենթակայության տակ։ «Դրա հիմքում կապիտալ ծախսերի հաշվարկման տարանջատումն է գնումների գործընթացից»,- կառավարության որոշումն այդպես է պարզաբանել վարչապետ Տիգրան Սարգսյանը։ «Վերջերս այդ ՊՈԱԿ-ում ստուգումներ է անցկացրել եւ խախտումներ է հայտնաբերել ՀՀ Վերահսկիչ պալատը։ Կառավարությանը մոտ կանգնած աղբյուրների փոխանցմամբ, այս քայլը եւս տեղավորվում է պետական կառավարման համակարգում «Բարգավաճ Հայաստան» կուսակցության դիրքերը թուլացնելու՝ քաղաքական որոշման տրամաբանության շրջանակներում»,- գրում է թերթը։


text: Երեկ նախագահական նստավայրում Հայաստանը պարզապես կորցնում էր իր ինքնիշխանությունը, կարծում են «Արժանապատիվ հայրենիք» նախաձեռնության անդամները։ Այսօր Ազատության հրապարակում հրավիրված ասուլիսում նախաձեռնության անդամ Վրեժ Զատիկյանը հայտարարեց, որ իրենք երեկ փողոց էին դուրս եկել, ցույց տալու որ նախագահ Սերժ Սարգսյանի ընդունած որոշումները ոչ թե հայ ժողովրդի կամքն են արտահայտում, այլ հենց նախագահի եւ նրա իշխանության։ Ակտիվիստները հատկապես առանձնացրեցին «Հայռուսգազարդի» բաժնետոմսերի վերջին 20 տոկոսը ռուսական կողմին տալու որոշումը, ինչը, նրանց կարծիքով, անընդունելի է։ «Այս կառավարության՝ Հայաստանի անկախության վրա ազդող նման փաստաթղթերին դեմ ենք: Բնականաբար մենք դրանք չենք ճանաչում եւ մեր ուզածն է, որ բոլոր այդ քայլերից ետ դառնանք», - ասում էին նրանք: Ակտիվիստների խոսքով երեկվա բողոքի ցույցը միայն սկիզբն էր մի գործընթացի, որի վերջնական նպատակը Հայաստանի անկախությանը սպառնացող բոլոր գործոնների վերացումն ու նախագահի հրաժարականն է։ Նախաձեռնության անդամ Նարեկ Այվազյանի խոսքով առաջիկայում պատրաստվում են ավելի մասշտաբային բողոքի ակցիաների. - «Դեռեւս երկու նամակ ունենք, որ չենք հանձնել ԱԺ եւ նախագահական նստավայր։ Հայտնում ենք, որ մեր գործողությունները շարունակական են լինելու եւ ավարտվելու են Հայաստանի Հանրապետության՝ Մաքսային միություն բռնակցման գործընթացի կասեցմամբ: Տարածելու ենք պետության, ժողովրդավարության, մարդու հիմնարար ազատությունների եւ իրավունքների արժեքները, հայրենասիրություն եւ ազատամտություն, համախմբելու ենք ՀՀ քաղաքացիներին եւ կազմակերպություններին մեր գաղափարների շուրջ»։ Առաջիկա ակցիայի օրը դեռ պարզ չէ, քանի որ նախաձեռնության տասնյակ անդամներ երեկ բերման էին ենթարկվել, եւ մինչ այժմ պարզապես չեն հասցրել որոշել ակցիայի օրը։ Անդրադառնալով երեկվա իրադարձություններին՝ նախաձեռնության անդամ Հրայր Մանուկյանն էլ ասաց, որ ցույցերից մոտ 3 ժամ առաջ իրենք ոստիկանությանը եւ քաղաքապետարանին տեղեկացրել էին երթի մասին, բայց ոստիկանությունը, իրենց գնահատմամբ՝ խախտելով մարդկանց մի շարք իրավունքներ, պարզապես խոչընդոտեց երթի ընթացքը։


text: Իրանի առաջին փոխնախագահ Էսհաղ Ջահանգիրիի գլխավորած պատվիրակությունը վաղը՝ հոկտեմբերի 14-ին կժամանի Հայաստան։ Իրանական Fars լրատվական գործակալության փոխանցմամբ` երկօրյա այցի շրջանակում Իրանի առաջին փոխնախագահը կհանդիպի Հայաստանի նախագահ Սերժ Սարգսյանի, վարչապետ Հովիկ Աբրահամյանի եւ Ազգային ժողովի նախագահ Գալուստ Սահակյանի հետ։ Հայաստանի կառավարության տեղեկատվության եւ հասարակայնության հետ կապերի վարչության փոխանցմամբ՝ վաղը կառավարությունում Հայաստանի վարչապետի եւ Իրանի նախագահի առաջին տեղակալի առանձնազրույցին կհետեւի ընդլայնված կազմով հանդիպումը, որից հետո Հովիկ Աբրահամյանը եւ Էսհաղ Ջահանգիրին հանդես կգան ԶԼՄ ներկայացուցիչների համար հայտարարությամբ: Հինգշաբթի օրը Աբրահամյանի եւ Ջահանգիրիի մասնակցությամբ Երեւանում տեղի կունենա հայ - իրանական գործարար համաժողով: Նախատեսված է նաեւ Իրանի նախագահի առաջին տեղակալի այցը Մատենադարան, որտեղ նա կմասնակցի Անտուան եւ Անդրե Սեւրուգյանների ցուցահանդեսի բացման արարողությանը: Էսհաղ Ջահանգիրին կայցելի նաեւ Երեւանի «Կապույտ» մզկիթ, կմասնակցի «Կապույտ» մզկիթի հիմնադրման 250-ամյակին նվիրված ընդունելությանը:


text: Խորենացի փողոցում գիշերն անցել է հանգիստ, առանց միջադեպերի։ Նախորդ օրերի համեմատ երեկ ոստիկանական զորքերն ավելի շուտ՝ անմիջապես կեսգիշերն անց հեռացել են տարածքից, ոստիկանական արգելափակոցը թողնելով մի քանի հերթապահ ոստիկանների հսկողության ներքո։ Գիշերվա ընթացքում ոստիկանության պարեկապահակային ծառայության (ՊՊԾ) գնդի տարածքից կրակոցների ձայներ չեն լսվել։ Իսկ թե ինչ վիճակ է ՊՊԾ գնդի տարածքում՝ արդեն ավելի քան 30 ժամ է պաշտոնական տեղեկատվություն չկա։ Տեղեկություն չկա նաեւ «Հիմնադիր խորհրդարան»-ի այն անդամներից, ովքեր պարբերաբար տեղեկություններ էին փոխանցում խմբավորման անդամներից. նրանց մեծ մասը ձերբակալված է կամ կալանավորված։ Առավոտյան ոստիկանությունն արդեն հերթափոխ է կատարել։ Այստեղ էր նաեւ Հայաստանի ոստիկանապետ Վլադիմիր Գասպարյանը, սակայն նրա հետ զրուցել չհաջողվեց։ Տե՛ս նաեւ այստեղ


text: Թբիլիսյան խճուղում բախվել են Mercedes-ն ու 46 համարի ավտոբուսը. կան վիրավորներ 15:50, երկուշաբթի, 17 հոկտեմբերի, 2016 թ. Այսօր՝ հոկտեմբերի 17-ին, խոշոր ավտովթար է տեղի ունեցել Երեւանում։ Ժամը 14։20-ի սահմաններում Թբիլիսյան խճուղում բախվել են Hyundai մակնիշի 0032 Տ համարանիշի եւ Mercedes մակնիշի 34 CQ 099 համարանիշի ավտոմեքենաներն։ Այս մասին տեղեկանում ենք Shamshyan.com-ից: Վթարի հետեւանքով 3 հոգի տեղափոխվել են հիվանդանոց։ Նախնական տեղեկություններով՝ վթարի մեղավորը եղել է Hyundai-ի վարորդն, ով բախվել է Mercedes-ի հետնամասին, այնուհետեւ առաջ ընթանալով՝ կողաշրջվել։ Նշված ավտոբուսը սպասարկում է թիվ 46 երթուղին։


text: Ռուսաստանի իշխանությունները պաշտոնապես մեղադրանք են առաջադրել բլոգեր, ընդդիմադիր ակտիվիստ Ալեքսեյ Նավալնուն` «Կիրովլես» պետական ընկերության ունեցվածքի վատնումը կազմակերպելու մեջ, եւ արգելել են նրան Մոսկվայից դուրս գալ։ Մեղադրանքը հաստատվելու դեպքում ընդդիմադիր ակտիվիստին սպառնում է մինչեւ 10 տարվա ազատազրկում։ Այս ամիս ավելի վաղ հարուցված քրեական գործը վերաբերում է երկամյա վաղեմության դեպքերին, երբ Նավալնին աշխատել է որպես Կիրովի մարզի նահանգապետի խորհրդական` հասարակական հիմունքներով։ Նրան սկզբնապես մեղսագրվում էր Կիրովի անտառտնտեսությանը 1 միլիոն ռուսական ռուբլու (շուրջ 30 հազար դոլար) վնաս պատճառելը, իսկ այսօր մեղադրանքը վերաորակվել է` գումարը հասցնելով 16 միլիոն ռուբլու։ Ռուսաստանյան «Ինտերֆաքս» լրատվական գործակալության փոխանցմամբ` ընդդիմադիր գործիչը «տարօրինակ եւ անհեթեթ» է որակել իրեն ներկայացված մեղադրանքը։


text: Չիլիի իշխանությունները «կանաչ լույս» են վառել միասեռականների ամուսնությունների համար 13:52 10 Օգոստոսի 2011 Չիլիի նախագահ Սեբաստյան Պինյերան (Sebastian Pinera) երեքշաբթի քաղաքացիական միությունների մասին օրինագիծ է ստորագրել, որը համասեռամոլ զույգերի ամուսնության եւ նրանց հարաբերությունների գրանցման թույլտվություն է նախատեսում, հաղորդում է ՌԻԱ Նովոստին։ Այսպիսով, Նոթիմեքս գործակալությունը նշում է, որ Պինյերան կատարել է իր նախընտրական խոստումներից մեկը՝ միասեռական եւ ավանդական զույգերի ամուսնությունների եւ ժառանգման իրավունքների հավասարեցման վերաբերյալ։ Նախագահը նշել է, որ, թեեւ ավանդաբար ամուսնությունը տղամարդու եւ կնոջ միջեւ է գրանցվում, դա չի խանգարում ընդունել մարդկանց, այդ թվում՝ նույն սեռի մարդկանց միջեւ փոխհարաբերությունների այլ ձեւերի գոյությունը, եւ այդ հարաբերություններն էլ պետք է հարգել։ Այժմ նախագահի ստորագրած օրինագիծն ուսումնասիրման նպատակով կառավարության կողմից կուղղվի Ազգային կոնգրես։ «Հավասարներ» Հիմնադրամի ղեկավար, գրող Պաբլո Սիմոնեթին կարծում է, որ օրինագիծը խորհրդարանում անցնելու բոլոր հնարավորություններն ունի, եթե ձայների անհրաժեշտ թիվ հավաքի։ Ներկայում միասեռ քաղաքացիական միություններն օրինականացված են Լատինական Ամերիկայի երկու երկրներում՝ Բրազիլիայում եւ Արգենտինայում։ Վերջինում 2010 թվականի հուլիսին օրինականացվել են նաեւ միասեռ ամուսնությունները։ Միասեռականների լիիրավ ամուսնությունները թույլատրվում են Հոլանդիայում, Բելգիայում, Իսպանիայում, Կանադայում, ՀԱՀ-ում, Նորվեգիայում, Շվեդիայում, Պորտուգալիսայում, Իսլանդիայում, ինչպես նաեւ ԱՄՆ-ի որոշ նահանգներում։ Նմանատիպ միության օրինական ձեւեր գոյություն ունեն եւս 20 երկրներում։ -0-